ועדת הכלכלה, כנסת 20, פרוטוקול מספר 725, 2018-03-12 12:00

איתן כבל: שלום לכולם.

איתן כבל: אני שמח לפתוח את הישיבה הרביעית במסגרת השימוע שוועדת הכלכלה עורכת בנושא התחבורה הציבורית.

איתן כבל: גבירותי מנהלות הוועדות, היום בחלק הראשון של הדיון יש לנו אורח של כבוד, חברי יואב קיש, יושב-ראש ועדת הפנים והגנת הסביבה של הכנסת.

איתן כבל: נערכת כאן ישיבה משותפת של ועדת הפנים והגנת הסביבה ושל ועדת הכלכלה.

איתן כבל: אדוני הדובר, הרשמת, אורחים נכבדים, חברותיי וחבריי חברי הכנסת, יש לי פתיח אבל אדלג מעליו מכיוון שיואב קיש הגיע לרבע שעה בלבד.

איתן כבל: ברשותך, נראה את המצגת הקצרה, סרטון קצר, אומר שתי מילים ואז אעביר את רשות הדיבור לאדוני.

איתן כבל: זה ייקח פחות מרבע שעה.

איתן כבל: אני רוצה להגיד מילה לפני זה.

איתן כבל: קודם כול, שלום לכולם.

איתן כבל: בדבר אחד לא צריך להתבלבל: למנהלת הוועדה קוראים לאה, אז אנחנו מסודרים.

איתן כבל: כל השאר הוא מורכב יותר.

איתן כבל: קבענו דיון המשך, בעקבות דיון שנערך בוועדת הפנים והגנת הסביבה על נושא מסופים וחניונים תפעוליים ברשויות המקומיות, באמת בנקודות הקצה, שזו הבעיה האמיתית, והיא קשורה רבות לשלטון המקומי ולכן גם נידונה אצלי בוועדה.

איתן כבל: יצא שקבענו דיונים כמעט בשעות מקבילות וברור שאין טעם "לטרטר" אנשים, לכן החלטנו על דיון משולב.

איתן כבל: הדיון בנושא הראשון שאני העליתי יהיה עד שעה 12:30, ואז גם אצא.

איתן כבל: נקווה שנצליח למצות אותו, ואחרי זה כמובן תמשיך בדיון.

איתן כבל: מי נמצא פה ממשרד התחבורה?

איתן כבל: דרור גנון, יש לי את המכתב שלך ואתייחס אליו.

איתן כבל: בבקשה תקרין את הסרטון.

איתן כבל: (מוצג סרטון.

איתן כבל: )

איתן כבל: אני רוצה להודות ל"מגמה ירוקה", ליעל שמר, סטודנטית שעוסקת בנת"צ בכביש 5 בראש העין.

איתן כבל: אתן לך להתייחס לאחר שנשמע את התייחסותו של יושב-ראש ועדת הפנים והגנת הסביבה.

איתן כבל: אנחנו מקדמים אותך כמובן בברכה, ושוב אני מוצא לנכון להודות לך מכל הלב על העובדה שאת מגיעה פעם אחר פעם, וזה לא ברור מאליו.

איתן כבל: זה רק מראה את חשיבות העניין.

איתן כבל: רק להסב את תשומת לבכם: ועדת הכלכלה לא עוסקת בכל הנושאים, אבל התפקיד שלה בעניין הזה הוא בפירוש להציף את הנושאים.

איתן כבל: אחד מן הנושאים המרכזיים, והוא "מתכתב" לגמרי עם הרשויות המקומיות שנמצאות תחת הפיקוח של ועדת הפנים והגנת הסביבה, הוא נושא המסופים, ובחלק מן המקרים זה גם נושא הנת"צים שאנחנו עוסקים בהם.

איתן כבל: אדוני, בבקשה.

איתן כבל: אתייחס לדיון ההמשך.

איתן כבל: אנחנו במצב קשה עם נהגי אוטובוסים שמוצאים את עצמם במצב בלתי אפשרי.

איתן כבל: מצד אחד, הם עובדים ומספקים שירות לציבור, ומצד שני, כאשר מגיעה נקודה שבה הם צריכים להתרענן לרגע, לנוח לרגע, אם זה לגשת לשירותים, אם זה לשתות כוס קפה – אין להם את זה.

איתן כבל: אין חשיבה, אין תכנון.

איתן כבל: כל הבעיה הזאת לדעתי נובעת מכך שהיא נופלת בין הכיסאות של משרד התחבורה והרשויות המקומיות.

איתן כבל: יש לי מכתב, בהמשך לפנייה שלנו, מדרור גנון, שאקרא ממנו קטע קטן ואני מבקש שאחרי זה נמשיך את ההתייחסות: "משרד התחבורה עוסק באופן יסודי ומתמשך במתן פתרון לסוגיה שהועלתה בוועדה, וזאת בשיתוף פעולה מלא עם מפעילי התחבורה הציבורית.

איתן כבל: המדיניות היא שלא ניתן לאפשר הפעלת קו חדש מבלי לספק למפעיל תשתית מותאמת, הן לאוטובוסים והן לנהגים.

איתן כבל: יחד עם זאת, עדיין קיימים קשיים וחסמים במימוש הפתרונות המוצעים, כולם מסתכמים בשיתוף פעולה לא מספק מצד הרשויות המקומיות.

איתן כבל: " מי נמצא פה מהשלטון המקומי?

איתן כבל: בבקשה תנו ליועצת המשפטית מקום לשבת.

איתן כבל: אני מתחבר מאוד לעניין הקשיים והחסמים.

איתן כבל: אנחנו רואים את זה בשטח.

איתן כבל: התיאום ההכרחי הזה חייב להיפתר.

איתן כבל: זה העניין שננסה להוביל פה.

איתן כבל: אני רוצה, ברשותך, לבקש מיואב שמחי, יושב-ראש ההסתדרות הלאומית, להציג את העניין.

<יואב שמחי: בוקר טוב לכולם, בוקר טוב ליושבי-הראש.

<יואב שמחי: אני נתקלתי בבעיה הזאת.

<יואב שמחי: אנחנו מייצגים את חברת "אפיקים" ואת חברת "קווים".

<יואב שמחי: נתקלתי בבעיה הכי קשה באשדוד.

<יואב שמחי: זה התחיל באשדוד – הוציאו אותם מן התחנה המרכזית ובנו מסלולים חדשים.

<יואב שמחי: משרד התחבורה מעביר את הכסף לחברה המתכננת אבל לרשות המקומית יש זמן והיא לא נותנת אישורים להקים את תחנות הקצה.

<יואב שמחי: כאשר אתה שומע את הנהגים סומרות שערותיך.

איתן כבל: דרך אגב, בישיבה הקודמת הייתה כאן נהגת אוטובוס שהציגה את העניין, זה היה סיפור מזעזע.

איתן כבל: בגלל זה אנחנו פה.

<יואב שמחי: אנחנו כנהגים, כשאנחנו רוצים לעשות את הצרכים שלנו אנחנו עוצרים בתחנת דלק.

<יואב שמחי: נהגי אוטובוס לא יכולים לעצור.

<יואב שמחי: עכשיו ראינו על כביש 5 איך אנשים אומרים "שעה וחצי אני מחכה לאוטובוס".

<יואב שמחי: אם הוא לא מגיע בזמן הוא מקבל דוח, הוא מקבל תביעה.

<יואב שמחי: כאשר אני שומע את יוני קריספין, הבחור הנחמד הזה, שהוא יושב-ראש ועד "אפיקים", שבא אליי – אני מתוסכל כי אני רוצה להכריז על סכסוך עבודה, אבל מגיע אליי המעסיק ואומר לי: "מה אתה רוצה ממני?

<יואב שמחי: אני מוכן לתת הכול, אני מוכן אפילו לתת קרוואן, באנו להניח קרוואן זמני והעירייה מגישה דוחות נגד הקרוואן הזמני.

<יואב שמחי: "

איתן כבל: באשדוד הם טובים בדוחות.

איתן כבל: ..

<יואב שמחי: הדיירים מצלמים את הנהגים עושים את הצרכים שלהם בעצים ומגישים נגדם תלונות במשטרה.

<יואב שמחי: יש פה בעיה קשה מאוד.

<יואב שמחי: אתה מצפה מנהג לתת שירות ולהיות אדיב.

<יואב שמחי: זה סוגיה שחייבים לתת לה פתרון.

<יואב שמחי: אתה רוצה שנשמע גם את הנהג?

<יואב שמחי: בבקשה.

<יוני קריספין: אני יושב-ראש ועד עובדי חברת "אפיקים" כבר כ-8 שנים.

<יוני קריספין: בשנים האחרונות אנחנו נחשפים יותר ויותר לכך שמאות עובדים בתחבורה הציבורית שיוצאים לעבוד יותר מ-10 ועד 12 שעות עבודה, הם כל היום בתוך האוטובוס ואין להם מקום לריענון, כפי שאמר יושב-ראש ההסתדרות הלאומית.

<יוני קריספין: הנהג לא יכול ללכת לאיזו תחנת דלק ולשתות שם קפה או להתפנות שם.

<יוני קריספין: הוא חייב לעמוד בנקודת הקצה, איפה שקבעו לו ושם הוא יתפנה ושם הוא יאכל.

<יוני קריספין: לרוב אין להם לא מים, לא שירותים, לא פינה מוצלת לעמוד בה.

<יוני קריספין: הם צריכים להישאר עם המנועים של האוטובוסים דלוקים ולזהם את האוויר ולהמתין עד הנסיעה הבאה, וכל זה באישור של משרד התחבורה, או הרשות המקומית, או אני לא יודע מי אחראי על זה, שקובע: תמשיכו להתנהג כך.

<יוני קריספין: הגיעו לשם כתבים ועיתונאים, היו ערוץ 10 וערוץ 2, עיתונות מקומית, שכנים שמביאים בקבוקי מים לנהגים.

<יוני קריספין: בסופת הגשם האחרונה שלחו לי סרטון של נהג שלנו שרץ לאחד העצים, בחור בן 55, רץ עם נייר טואלט לשירותים להתפנות שם ופתאום כשהתחיל גשם זלעפות האדם הרים את מכנסיו ורץ עם נייר הטואלט בחזרה לאוטובוס.

<יוני קריספין: שלחו לי את הצילום ושאלו: מה יש לך להגיב בעניין?

<יוני קריספין: הם רואים אותי וחושבים שאני המנכ"ל של החברה, שאני בעל הבית שלה ואני צריך לפתור את הבעיה.

<יוני קריספין: אני לא ראש העירייה, אני בסך הכול יושב-ראש ועד עובדים שבא להציף את הבעיות ולהראות את הסבל שהם עוברים.

<יוני קריספין: אני לוקח את מה שאתה אומר, אני רוצה ללכת קדימה.

<יוני קריספין: קרן טרנר, מנכ"לית משרד התחבורה, גם בעקבות המכתב, אני מבקש שתתארי איך לדעתך ניתן לתת פתרון.

<יוני קריספין: הרי אנחנו מדברים על שני דברים.

<יוני קריספין: ראשית, יש לנו פתיחה של קו חדש.

<יוני קריספין: אני מקווה מאוד שקו חדש לא ייפתח בלי מענה נדרש, כולל תחנות הקצה.

<יוני קריספין: זה משהו שאתם צריכים להקפיד עליו.

<יוני קריספין: אנחנו מצפים את זה גם מהשלטון המקומי.

<יוני קריספין: זה לגבי הקווים החדשים.

<יוני קריספין: מה אנחנו עושים עם הבעיה הקיימת כיום?

<יוני קריספין: איך אנחנו מתקדמים ופותרים את הבעיה של הקווים הרבים?

אם אתה לא פותח קו, אז גם אין פתרון.

אבל לפחות לא אפתח קו שאני יודע שהוא בעייתי, כפי שלא אקים עיר שאין לה תשתיות.

אתה מכיר את זה היטב בתור ראש עירייה לשעבר.

כפי שלא תקדם שכונה שאין בה יכולת לתשתית וביוב, כך לדעתי גם ראוי להתייחס לקווים האלה.

<קרן טרנר: קודם כול, לא תמיד זה פתיחת קו לעיר חדשה שאין בה שום דבר.

<קרן טרנר: קו חדש בעיר.

<קרן טרנר: הקושי הוא שגם קו חדש הוא בדרך כלל בעיר שכבר יש בה תחבורה ציבורית ובעיה קיימת.

<קרן טרנר: מבחינת מימון – זה לא הבעיה.

<קרן טרנר: אנחנו מבקשים מן החברות ליצור קשר עם הרשויות המקומיות ולמצוא איזה פתרון יצירתי שהם רוצים.

<קרן טרנר: אנחנו מממנים.

כולל שכירות של חנויות, למשל?

<קריאה: לשכור זה לא פתרון.

<דרור גנון: חבר'ה, תחבורה ציבורית לא תלך מן העולם.

<דרור גנון: ברגע שפותחים קו הוא מאותו יום והלאה ולנצח, אם הוא יצליח.

<דרור גנון: אז זה לא שכירות אלא רכישה.

<דרור גנון: לא רק רכישה.

<דרור גנון: זה פתרון קבע.

<דרור גנון: אנחנו לא משתמשים במונחים של שכירות או רכישה אלא במבנה קבע או מבנה זמני.

איתן כבל: ורצוי שכך יהיה.

<דרור גנון: יש קושי רב מאוד לקבל היתרים מן העיריות.

<דרור גנון: הדוגמה שנתתם על עיריית אשדוד – במשך שנה וחצי אנחנו בהתכתבויות על מבנה נהגים בריביירה, כי על זה מדובר, ועדיין לא נתנו לנו היתר.

<דרור גנון: יש פה מישהו מעיריית אשדוד?

<דרור גנון: לצערי לא.

<דרור גנון: אנחנו פשוט לא מצליחים לקבל את ההיתרים.

<לאה ורון: קיבלנו את הרשימה שהעביר משרד התחבורה על הקשיים ברשויות המקומיות השונות והזמנו את הרשויות בהתאם לרשימה שמשרד התחבורה העביר.

<לאה ורון: אז בואו נשמע את נציגי השלטון המקומי.

<קרן טרנר: אבל הם לא הגיעו.

<קרן טרנר: בואו נשמע את השלטון המקומי.

<קרן טרנר: אנא תציגי את עצמך לפרוטוקול.

<מירה סלומון: אני ממרכז השלטון המקומי.

<מירה סלומון: יש לנו כמה התייחסויות.

<מירה סלומון: האחת, הזימון לישיבה שנקבעה, ביחד עם המכתב שיצא, הגיע בתחילת השבוע, ממש מהיום להיום, כך שיכול להיות שנציגי רשויות מקומיות לא הגיעו בגלל זה.

<מירה סלומון: הזמנו כבר לפני שבוע לפחות.

<מירה סלומון: הרשימה הועברה אלינו ואנחנו זימנו אותם.

<לאה ורון: זה כבר היה על בסיס הזמנה שהייתה אצלנו על סדר היום.

איתן כבל: הם לא פה.

איתן כבל: בואו נתקדם.

<מירה סלומון: יכול להיות שהם לא הגיעו בשל נימוקים רלוונטיים.

<לאה ורון: בשל עיסוקים יותר חשובים מן הכנסת.

<לאה ורון: ..

<מירה סלומון: אנחנו הוצאנו את ההזמנה.

<מירה סלומון: בואו נתייחס למהות עכשיו.

<מירה סלומון: למהות: יש כאן שתי בעיות שיש התייחסות אליהן.

<מירה סלומון: האחת היא מבנים בשטחים ציבוריים, והשנייה היא סוגיות של תכנון ובנייה, של הצבת מבנים זמניים, של שימוש בשינוי ייעוד.

דב חנין: גברתי מתארת לעצמה שאנחנו מכירים את כל הדברים.

דב חנין: דברי לעניין.

דב חנין: תן לה לומר משפט רקע, בכל זאת.

היא מן הטובות ומן המקצועיות.

<מירה סלומון: בשתי הסוגיות יש מורכבות קשה מאוד, שהיא לא לפתחן של הרשויות המקומיות דווקא.

<מירה סלומון: אז לפתחם של מי?

<מירה סלומון: זה סוגיה שמשרד התחבורה אמון עליה מימים ימימה.

<מירה סלומון: אנחנו צריכים לשתף פעולה- - -

<קרן טרנר: המימון הוא עלינו, אבל אנחנו חייבים אישור של רשות מקומית.

<מירה סלומון: גם הרגולציה צריכה להיות על ידי משרד התחבורה.

<מירה סלומון: בישיבה שנערכה- - -

דב חנין: אתם עושים הכול נגד התחבורה הציבורית.

דב חנין, אז איך אתה רוצה לתת להם בידיים רשות מטרופולינית?

אם העיריות הן כל כך נגד תחבורה ציבורית אז למה אתה בעד רשות מטרופולינית?

תנו לה לסיים את דבריה.

הגענו למהות.

המהות זה הבלגן שיש פה בין משרד התחבורה לבין מרכז השלטון המקומי.

אני רוצה לשמוע אותה.

<מירה סלומון: בוועדת הפנים והגנת הסביבה, בדיון שהתקיים בנושא הונחינו על ידי יושב-ראש הוועדה דאז לקיים שולחן עגול ביחד עם משרד התחבורה.

<מירה סלומון: לא נתקיים שולחן עגול שכזה.

<מירה סלומון: כמה זמן עבר מאז?

<לאה קריכלי: מאז עברו 4 חודשים.

<מירה סלומון: לא נתקיים שולחן עגול וגם לא הייתה אלינו פנייה.

<מירה סלומון: כן קיימנו היוועצות פנימית אצלנו במרכז השלטון המקומי בנושא.

<מירה סלומון: מה אתם חושבים לעשות?

<מירה סלומון: לתפיסתנו, הדבר מצריך שינויים ברגולציה, אם לא שינויים בחקיקה ראשית.

דב חנין: כאשר יגיעו השינויים בחקיקה אתם תתנגדו.

דב חנין: למה?

דב חנין: מה השינויים שאתם רוצים?

דב חנין: לכל שינוי שמציעים אתם מסרבים.

דב חנין: מה השינויים שאת מדברת עליהם?

דב חנין: איפה הקשיים הרגולטוריים שאת רואה?

<מירה סלומון: כאשר מדובר בסוגיה של תכנון ובנייה, יש צורך ביצירת תעדוף שונה.

<מירה סלומון: אני מזכירה שבפני ועדת הפנים והגנת הסביבה, למשל כשדובר על נושא הוותמ"ל, סוגיית התעדוף של תחבורה, מקורות כניסה ויציאה ותחבורה ציבורית עלתה.

<מירה סלומון: הוסבר שבתכנון ובנייה המהיר הקיים היום בוותמ"ל הדברים האלה לא מוסדרים.

<מירה סלומון: אבל ברמת תכנון קצה של תחנה, זה בסוף יורד למטה.

<קרן טרנר: אנחנו צריכים היתר למבנה לנהגים.

<קרן טרנר: אנחנו מממנים.

<מירה סלומון: יש פה שתי סוגיות.

<מירה סלומון: בואו נדבר בנושא הדחוף – היתר למבנה לנהגים.

דב חנין: ימצאו תירוצים ולא יתנו.

<מירה סלומון: גם לגבי מבנה לנהגים יש לנו מחסור חמור מאוד, מצוקה חמורה מאוד בשטחים ציבוריים.

<מירה סלומון: חבר הכנסת חנין יודע את זה.

<מירה סלומון: אנחנו צריכים למצוא פתרון שיאפשר לנו לעשות שימוש בשטחים הציבוריים- -

דב חנין: שבוע אחרי ביאת המשיח.

דב חנין: מתי יהיה פתרון?

<מירה סלומון: - -כדי שהצורך הזה ימולא וצורך ציבורי אחר לא יחסר.

איתן כבל: צריך להזכיר, דב חנין הוא יושב-ראש ועדת המשנה לתחבורה ציבורית והוא עוסק בעניין הזה ובקי בו.

דב חנין: תודה לך, אדוני היושב-ראש, אקצר בדבריי.

דב חנין: גברתי, אני רוצה להקדים ולומר שאני מבקש מאוד מאוד לא לפרש את הדברים שלי כמכוונים כלפיך.

דב חנין: אני מכיר אותך כאשת מקצוע רצינית וטובה והוויכוח בינינו הוא ויכוח על מדיניות.

דב חנין: בכנסת נוח לנו מאוד להגיד: יש משרד תחבורה ויש רשויות מקומיות והם לא מסתדרים האחד עם השני, ואנחנו בכנסת קוראים להם להסתדר.

דב חנין: זו עמדה נוחה, אבל זו לא העמדה הנכונה.

דב חנין: היא לא הובילה לשום מקום.

דב חנין: בדיוק, היא לא הובילה לשום מקום.

דב חנין: אני רוצה לומר לך את הסתכלותי כיושב-ראש ועדת משנה שמלווה את הנושא הזה.

דב חנין: משרד התחבורה, לפי הבנתי – אני לא חבר בקואליציה, אני לא חייב שום דבר לממשלה – עושה את הכול, ככל שהוא יכול, לפתור את הבעיה.

דב חנין: הוא מבין שבלי שיהיו פתרונות לנהגים לא יהיו נהגים, ואם לא יהיו נהגים לא תהיה תחבורה ציבורית.

דב חנין: משרד התחבורה עושה את הכול כדי לפתור את הבעיות של הנוסעים – גם תחנות אוטובוס צריך, אנשים צריכים תחנת אוטובוס עם גג וצריכים מקומות לשבת.

דב חנין: לעומת זה, השלטון המקומי עושה את הכול כדי לשים מקלות בגלגלים.

דב חנין: אני אומר את זה בצער כי אם השלטון המקומי היה בא ואומר לנו: חברים, אין לנו כסף, אנחנו רשויות מקומיות, אנחנו רוצים מימון- - -

דב חנין: לכל עיר יש כנראה את הקושי הספציפי שלה.

דב חנין: השאלה איך מתגברים על זה.

לאה פדידה: כאשר מדברים על תחנות אוטובוס מקוּרוֹת – לא נותנים תקציב.

לאה פדידה: אני באה משם.

דב חנין: אומר את הדברים בצורה מדויקת מאוד.

דב חנין: כאשר אנחנו מדברים על תחנות אוטובוס, היינו במצב שבו משרד התחבורה אמר בצורה הכי פורמלית: כל המימון עלינו.

דב חנין: יותר טוב מזה?

דב חנין: זה היה בכתב, לא רק בעל פה כשלא מאמינים להבטחות.

דב חנין: מרכז השלטון המקומי חיפש דרכים, מן הגורן ומן היקב, הפעיל לחצים על שרים מוועדת השרים לענייני חקיקה – אני יכול להביא לך את כל הנתונים – כדי לבלום את המהלך הזה.

דב חנין: זה דבר חמור ביותר.

דב חנין: אני אומר: זה לא בעיה של רשות מקומית פה ושם.

דב חנין: אני יודע שיש ראשי רשויות מקומיות שהם בעד תחבורה ציבורית, יש כאלה, בוודאי, אבל במרכז השלטון המקומי עדיין האסימון הזה לא נפל.

דב חנין: אזרחי ישראל צריכים פתרונות של תחבורה ציבורית, וזה אומר תחנות אוטובוס, זה אומר פתרונות לנהגים.

דב חנין: מה לעשות, אנחנו מוכנים לעזור לכם, אני אתכם בעניין של שטחים ציבוריים פתוחים, אבל תעזרו לנו.

דב חנין: אל תתייצבו נגד הציבור בישראל.

דב חנין: לא יכול להיות שמרכז השלטון המקומי יילחם נגד התחבורה הציבורית, לא ייתכן המצב הזה.

דב חנין: מי שעושה את הדברים האלה – הציבור צריך לדעת את זה והציבור צריך לגבות ממנו מחיר.

דב חנין: תודה.

דב חנין: ידידי איתן כבל, לצערי אני צריך ללכת בעוד דקה.

דב חנין: אגיד כמה מילים.

דב חנין: אני מבקש שתמשיך למצות את הדיון בנושא הזה.

דב חנין: הנושא הזה חשוב מאוד, הוא אחד המרכיבים הכי בעייתיים בנושא של הנהגים והתחבורה הציבורית.

דב חנין: מצד אחד, אני רואה שיש שיתוף פעולה ממשרד התחבורה.

דב חנין: מצד שני, לגבי השלטון המקומי, יכול להיות שאנחנו צריכים לצלול פנימה לפרטים.

דב חנין: למשל, דיברנו על אשדוד – בואו נבדוק לעומק את העניין באשדוד ונבין את המשמעות.

דב חנין: בעניין של שולחן עגול – לא הכרתי את הסיכום הזה.

דב חנין: יש לי את המכתב של משרד התחבורה.

דב חנין: בוועדת הפנים והגנת הסביבה תהיה פגישה אצלי עם נציגי משרד התחבורה, עם נציגי השלטון המקומי, עם נציגי העיריות הספציפיות ונציגי הנהגים.

איתן כבל: ודב חנין ייצג אותנו.

איתן כבל: ועם דב חנין.

איתן כבל: נעשה ישיבת עבודה ונעבור אחד-אחד.

איתן כבל: אני מבקש שהמסר שייצא מהישיבה הזו הוא שאת הדבר הזה צריך לפתור.

איתן כבל: אני שמח לשמוע על הגישה החיובית, כולל התקצוב, ממשרד התחבורה.

איתן כבל: אני יודע שהשלטון המקומי, מהיכרותי איתו, לא בא להערים קשיים סתם.

איתן כבל: יש קשיים אובייקטיביים, אבל עליכם להבין שצריך להתגבר עליהם.

איתן כבל: נא לבוא עם פתרונות יצירתיים בכל עיר ועיר, איך מקדמים את הדבר הזה.

איתן כבל: לגבי קו חדש, או קו חדש בתוך עיר נוכחית, בעיניי צריך להיות סדר פעולות.

איתן כבל: בין סדר הפעולות של קו חדש יש תחנת קצה, אחרת לא פותחים, עם כל הכבוד.

איתן כבל: עם כל שאנחנו רוצים תחבורה ציבורית, אי אפשר להתעלל בנהגים.

איתן כבל: תודה רבה.

איתן כבל: אני מתנצל שעליי ללכת.

איתן כבל: תודה, אדוני.

איתן כבל: אני מקווה שהרגליים שלי יהיו מספיק גדולות להיכנס לנעליים שלך.

לאה פדידה: רק שאלה קטנה.

לאה פדידה: איך, מתי וכמה משרד התחבורה מממן את קירוי תחנות האוטובוס?

לאה פדידה: ישבתי במועצת עירייה ומעולם לא קיבלנו תקציב לעירייה על מנת לקרות תחנות אוטובוס.

איתן כבל: בדיוק כשנכנסת לכנסת.

יש בוודאי תקציב, אבל הוא לא מלא והוא במאצ'ינג.

לאה פדידה: אני מבקשת שהיא תענה לי, כי פניתי אליה.

לאה פדידה: תודה.

<קרן טרנר: יש לנו פער.

<קרן טרנר: אנחנו רוצים לוודא שבכל הרשויות המקומיות בישראל יש סככות כפי שצריך, גם בפריפריה, ויקנעם היא לא כל כך פריפריה כבר.

<קרן טרנר: יש לנו חוסר של כמה אלפים.

<קרן טרנר: אני מקווה שבתקציב 2018–2019 כבר נכסה את כל הפער.

לאה פדידה: אז זה יהיה עתידי?

<דרור גנון: יקנעם קיבלה.

<דרור גנון: ב-2017 הצבנו 18 סככות ביקנעם, והשנה מתוכננים- - -

לאה פדידה: אני לא מדברת על יקנעם ספציפית.

<דרור גנון: אני נותן לך את הדוגמה של יקנעם ספציפית כי שאלת.

<קרן טרנר: השאיפה שלנו היא לכמה אלפים בכל שנה.

לאה פדידה: אז זה לא תלוי בחסם של השלטון המקומי.

לאה פדידה: תבואי לראש העירייה ותגידי לו: יש לי תקציב לסככות – הוא יְקרה את התחנות.

לאה פדידה: נכון?

לאה פדידה: יפה.

איתן כבל: אלפסי עושה.

איתן כבל: לא כל אחד עושה.

דב חנין: הבעיה של השלטון המקומי מאוד חמורה ומאוד מסוכנת.

<קרן טרנר: הבעיה שלנו היא פחות התחנות וקירוי התחנות.

<קרן טרנר: הבעיה שלנו היא יותר עם מבנה לנהגים ומסופים.

איתן כבל: תודה, גברתי.

איתן כבל: אני רוצה לחזור לשימוע שאנחנו עושים.

איתן כבל: אנחנו לא עושים שימוע בעלמא.

איתן כבל: נקודת ההנחה שלנו, והיא דבר מוצק, כפי שאמרתי לאורך כל הדיונים, היא שנושא התחבורה הציבורית הפך להיות קריטי בחיים של אזרחי מדינת ישראל.

איתן כבל: פה כולם שווים – יש מי שסובל יותר ומי שסובל פחות, אבל בשורה התחתונה כולם נושאים בנטל הזה.

איתן כבל: אין פעולה חד-פעמית שניתן לעשות במקום אחד ואז לחשוב שפתרת את הבעיה.

איתן כבל: זה שילוב, כמו תצרף.

איתן כבל: זה כמו לוח קיר שאתה צריך לבנות אותו, לבנה ועוד לבנה, ואם לבנה אחת חסרה אתה לא יכול להגיע למימוש האמיתי של התהליך.

איתן כבל: דב חנין, אתה מכיר את זה היטב כמי שכבר שנים מלווה ומוביל את העניין הזה.

איתן כבל: לכן אם לא תהיה כאן התגייסות לא יהיה פתרון.

איתן כבל: מה נקודת המוצא?

איתן כבל: אנחנו יודעים את זה, הפוליטיקאים בכלל, וברשות מקומית יש פוליטיקאים לכל דבר ועניין: עד שהם לא מרגישים שזו בעיה שהציבור שלהם הופך אותה לנושא בתהליך הבחירות אז היא נמצאת אצלם בעוד רשימה ארוכה של נושאים שעליהם לטפל בה ויום אחד יגיעו אליה.

איתן כבל: אז אם הגברת תצליח לעשות את צרכיה, כן או לא, זאת לא בעיה שלגביה ראש הרשות המקומית עומד על רגליו האחוריות.

איתן כבל: אז יש לה בעיה.

איתן כבל: הם הסתדרו עד היום בדרך כזו או אחרת, הם יתסדרו גם בהמשך – זו הגישה.

איתן כבל: היא גישת הדחיפות.

איתן כבל: אם לא יבינו שמתקיימת כאן גישה של דחיפות, שכל אחד צריך להיות שותף לה ולתת את החלק שלו בתוך התהליך הזה, לא נצליח.

איתן כבל: ברשותכם, אני רוצה לציין בפניכם, אני רוצה להקריא בקצרה שני משפטים, ואז אאפשר גם ליעקב אשר שביקש את רשות הדיבור, כי אני רוצה שנצא מכאן עם החלטה ברורה וחלוטה.

איתן כבל: אתמול פורסם דוח ה-OECD, במקרה, לא תכננו את זה, לפיו "ישראל היא המדינה הבעייתית ביותר מבחינת פקקי תנועה בין מדינות ה-OECD, והיא מפגרת אחרי מדינות ה-OECD בכל הנוגע להשקעה בתשתית", אבל לא התשתית שאנחנו מכירים, כי אמרנו כבר "ישראל – הורדוס", אלא בדגש על תחבורה ציבורית, וזה העניין.

איתן כבל: הדוח קובע באופן מפורש כי "השקעה בתחבורה ציבורית צריכה לעמוד בראש סדר העדיפויות".

איתן כבל: זה בדיוק מה שאנחנו מנסים לעשות בארבעת הדיונים האחרונים, לשים את התחבורה הציבורית בישראל בין הנושאים הראשונים על סדר יומה של הממשלה.

איתן כבל: כלומר, זו נקודת המוצא.

איתן כבל: יש כאן, כפי שאמרתי, כמה וכמה מרכיבים.

איתן כבל: ייאמר לזכות משרד התחבורה – ושוב, לא דב חנין חבר בקואליציה, לא אני ולא אף אחד מאתנו, אבל מה שנעשה במשרד התחבורה, אי אפשר להתעלם ממנו.

כרגע לפחות אתם לא בקואליציה.

..

דב חנין: לגביי זה לא כך.

איתן כבל: חולשת הליטאים בתוך המפלגה ידועה...

ראית שלא.

איתן כבל: חכה, עד שזה לא נגמר – זה לא נגמר.

איתן כבל: ..

כאן זה חוזקה של השתיקה...

איתן כבל: בואו נחזור למחוזותינו, ל-OECD.

איתן כבל: לכן בעניין הזה חלק מתהליך קבלת ההחלטות אצלנו, או ההמלצות שלנו, צריך להיות אל מול מה שמשרד התחבורה עושה.

איתן כבל: לפחות כשהוא צריך שאנחנו נאמר עליו את הדברים בצורה ברורה מאוד, אנחנו לא מתביישים לעשות את זה, אפילו בקול רם וצלול.

איתן כבל: תיכף נגיע לחלק השני של הדיון, בעניין הרכבות לסוגיהן השונים, וסוף סוף אולי נדע מתי כל פרויקט מסתיים.

איתן כבל: אבל בעניין הזה – "שאפו" על המאמצים שמשרד התחבורה מנסה לעשות.

איתן כבל: חבר הכנסת יעקב אשר, בבקשה.

תודה, אדוני היושב-ראש.

אני רוצה להתייחס לנושא המתקנים לנהגים והמסופים.

אני חושב שיש דברים שצריך להטמיע אותם מראש בתוכניות כשבאים להקים שכונה או כשעושים תוכנית מתאר לעיר.

אני חסיד גדול – ואמרתי את זה גם בישיבה שהייתה כאן לפני שבועיים – לכך שדברים כאלה צריכים להיות מוטמעים בתוכניות.

במיוחד נושא של מסופים.

היה לנו כאן דיון בוועדת המשנה לבטיחות בדרכים בנושא חניוני ריענון לנהגי משאיות או לתחבורה ציבורית.

הם צריכים להיות בתמ"אות, הם לא יכולים להיות באוויר.

עיר צריכה לדעת שהיא חייבת להקים מסופים.

אני יודע כמה משרד התחבורה רץ אחרי ראשי עיריות לגבי מסופי תחבורה.

דרך אגב, מסוף תחבורה הוא גם תחנת ריענון לנהגים בסופו של יום.

הוא לא רק מסוף תחבורה, מיני תחנה מרכזית, אלא הוא גם מקום שבו הנהגים מתרעננים בפועל.

לכן לדעתי זה חייב לבוא במסגרת תוכניות.

צריך פה שיתוף פעולה של מינהל התכנון.

איתן כבל: לגבי הפרויקטים החדשים אין ספק, זו תהיה אחת הקריאות של הוועדה.

לא רק בפרויקטים חדשים.

אל תשכח, כשאתה עושה היום תוכניות מתאר, כפי שיש לקווי חשמל, כפי שיש לדברים אחרים, יש לעשות תוכנית מתאר ארצית לגבי מסופים בכל רחבי הארץ, לראות איפה חסר, להטמיע אותם, להגיע עם הרשות המקומית להבנות ולגמור את העניין זה.

זה לא פשוט, אבל אם לא נתחיל עם זה – זה לא יהיה לעולם.

אין ספק שהבעיה הגדולה היא במקומות הבנויים כבר, הצפופים, שם יש בעיה גם של מסופים.

אני אומר לך כראש עירייה לשעבר בעיר מאוד-מאוד צפופה, בני ברק, ששם הייתה לנו גם בעיה עם מסופים והצלחנו לחלץ איזה מסופון או שניים, שבינתיים גם את זה הם לא מצליחים להוציא אל הפועל, אבל איתי היה סיכום לפחות.

דבר שני, לגבי מתקנים לנהגים – תחשוב שאתה לוקח עיר שהיא צפופה מאוד, עיר בנויה, הבניינים בנויים, החנויות קיימות.

איפה תשים מתקן?

תשים אותו מתחת לבית פרטי?

יגידו לך: "אל תשים לי מתחת לבית שירותים".

יש כאן בעיות, ופה צריך להיות יצירתיים, כי במקומות חדשים בוודאי אפשר לפתור את זה.

אציג לך דוגמה.

במקומות חדשים אתה יכול בהחלט לגרום לכך שעירייה יכולה להפקיע בקומת עמודים של בניין מקום קטן, בגודל של מחסן פלוס או שני מחסנים, מקום שיכול להיות תחנה לריענון, אבל אל תשכח שעל יד כל תחנת ריענון צריכים לעמוד כמה אוטובוסים.

מה באים להלין על השלטון המקומי?

יש לי תלונות עליו, האמן לי, מירה סלומון יודעת את זה.

זה לא השלטון המקומי אלא זה פרופר ראשי רשויות מקומיות, אחד לאחד.

יש קושי אמיתי בזה.

צריכים להיות יצירתיים, אם זה לשכור חנויות או לרכוש חנות או דברים מן הסוג הזה.

הבעיה של הביתנים האלה היא בעיה קשה מאוד, כאשר יש לך מדרכה של 4 מטרים ואתה צריך לשים עליה ביתן.

אתה יודע כמה דם יזע ודמעות היינו צריכים להוציא על התקנת ביתנים של מפעל הפיס, שהיו לוחצים עלינו כרשויות מקומיות לשים אותם.

איתן כבל: יש יותר דוכנים של מפעל הפיס מתחנות ריענון שאליהם נהג יכול לגשת.

<ששי שדה: אני מן ההסתדרות הלאומית.

<ששי שדה: אני רוצה, ברשותך, אדוני היושב-ראש, למקד את הבעיה.

<ששי שדה: שמתי על שולחנך את המכתב שלי ואת התשובה שקיבלתי.

<ששי שדה: הדוגמה באשדוד היא דוגמה מצוינת כדי להבהיר לנו בדיוק את הבעיה.

<ששי שדה: הגיעה אלינו פנייה מנהגים באשדוד, ועל הבעיה של הנהגים לא ארחיב, היא ברורה לכולם.

<ששי שדה: פנינו לחברה והיא אמרה: "אנחנו מוכנים לעשות הכול כדי לפתור את הבעיה לנהגים, אבל אין לנו אישור מן העירייה.

<ששי שדה: " כתבתי מכתב גם לראש העירייה וגם למנכ"לית משרד התחבורה.

<ששי שדה: השיב לי דרור גנון באופן הוגן, כתב: "אנחנו תקצבנו אותם, יש להם את כל האמצעים מבחינתנו", וגיבה אותו גם הראל שליסל בשיחת מסדרון: "יש להם את כל התקציבים, התקציבים עומדים לרשותם.

<ששי שדה: " מה קרה בעיריית אשדוד?

<ששי שדה: פנינו לעירייה – הם כמובן לא השיבו למכתב שלנו – ואז פניתי ישירות למנכ"ל שהעביר אותי ממקום למקום ובסוף הגענו למהנדס העיר.

<ששי שדה: מהנדס העיר אמר: בסדר, תביאו לי תוכנית.

<ששי שדה: שכרנו אדריכל שהכין תוכנית והגיש אותה.

<ששי שדה: חיכינו חודשיים לאישור.

<ששי שדה: אחרי חודשיים הם נזכרו שבכלל המקום שהם מבקשים להקצות לתחנת הקצה הוא לא נכון, הם החליטו שזה עובר למקום אחר.

<ששי שדה: במשך שנה וחצי אין לנו שם שירותים.

<ששי שדה: הבעיה היא בשלטון המקומי.

<ששי שדה: יש להם תקציב, יש להם את כל הדברים.

איתן כבל: את זה הבנו.

<ששי שדה: אבל צריך לחוקק.

איתן כבל: תיכף נסכם את זה.

איתן כבל: אנחנו בשלב הזה כבר ב"חפירה".

איתן כבל: אני לא רוצה שנהגים יפלו לחפירה.

איתן כבל: ..

איתן כבל: הבנו את העניין הזה.

<יעקב בבילה: אני מנהל התנועה של חברת "דן".

<יעקב בבילה: אני רוצה להתייחס למסופים, במיוחד בבני ברק.

<יעקב בבילה: אחת הבעיות הקשות שלנו בבני ברק, לא רק שאין מקום.

<יעקב בבילה: הוספנו עכשיו המון שירות אבל אז קיבלנו דוחות תנועה בהיקף של יותר מ-300,000 שקל.

<יעקב בבילה: לא מספיק שאין מקום, נהגים עומדים בצד, אין להם שירותים, בנוסף על כך פקחים רודפים אחריהם.

<יעקב בבילה: כל היום אנחנו מתחמקים מן הפקחים.

<יעקב בבילה: הם מודעים לזה, והיינו בסיור עם המנכ"ל והגענו להסכמים, אבל שום דבר לא זז.

<יעקב בבילה: לא רק שאין מקום, גם אנחנו מקבלים אין ספור דוחות.

<ישראל גנון: גם באשדוד נרשמים דוחות ואנחנו חוטפים קנסות.

<ישראל גנון: כך זה בכל מקום.

<ישראל גנון: אתה מקבל גם סטירה וגם בעיטה.

איתן כבל: העלית נקודה חשובה.

<אבי גזית: אני מנהל מוניות קווים 4 ו-5 בתל אביב.

<אבי גזית: לפני הרבה מאוד שנים העבירו אותנו למסוף רידינג.

<אבי גזית: אנחנו שנים רבות נמצאים במסוף רידינג, שם אין לנו לא שירותים ולא שום כלום.

<אבי גזית: ל"דן", "אגד" ו"קווים" יש את כל התנאים ואילו לנו אין שום דבר.

<אבי גזית: פנינו בזמנו לרשות המקומית עם אדריכל, אישרו לנו, הפקדנו כסף בעיריית תל אביב, אך אחר כך חזרו בהם וביטלו את הפרויקט.

איתן כבל: תודה.

איתן כבל: גברתי אחרונה בהקשר הזה.

<אילנה שפרן: אני ממינהל התכנון.

<אילנה שפרן: אני רוצה להציע פתרון.

<אילנה שפרן: למעשה מה הבעיה היום בזה שמגישים בקשה למסוף כזה ולא מאשרים אותו?

<אילנה שפרן: ששימושי הקרקע לא מאפשרים את הדבר הזה, כי בתוכניות נקבעו שימושים אחרים.

<אילנה שפרן: אם משרד התחבורה יכול בהכנת תוכנית – ואנחנו עושים הרבה תוכניות מתאר מקומיות לישובים, שאנחנו קוראים להן גם תוכניות כוללניות – להביא את המיקומים הסופיים, איפה סוף הקו ואיפה תחילתו, בשלב של התכנון אנחנו נכניס את זה כבר בתוך השימושים המותרים ואז העירייה יכולה לתת את ההיתר.

<אילנה שפרן: אבל בלי זה אי אפשר לתת היתרים.

<קריאה: איך אישרתם את הקווים הקיימים?

<קריאה: כבר שנתיים יש בעיה.

<אילנה שפרן: אני לא מאשרת קווים.

איתן כבל: הבנו, תודה.

איתן כבל: תיכף אתייחס לזה.

איתן כבל: בבקשה, משפט אחרון בעניין הזה.

איתן כבל: אני רוצה לסכם אותו ולעבור לעניין הנת"צים.

<תם פרומוביץ: תודה.

<תם פרומוביץ: אני רכז ענף תחבורה ב"כוח לעובדים".

<תם פרומוביץ: יש אספקט נוסף שקשור לא רק לתשתיות.

<תם פרומוביץ: אנחנו הכרזנו על סכסוך עבודה בעניין תשתיות וגם עשו לנו את אותו פינג-פונג אבל יש אספקט נוסף עבור העובדים, והוא העניין שבעצם בתקנות התעבורה – אתם הצגתם תמונה של מעסיק שמוכן לשתף פעולה; יש מעסיקים שאינם מוכנים לשתף פעולה אבל מוכנים לזרוק את זה הלאה.

<תם פרומוביץ: חוק שעות עבודה ומנוחה מגדיר שמעסיק צריך לספק חדר שירותים, אבל למעסיק לא נקבע איפה, לא כתוב כמה.

<תם פרומוביץ: זה בטח לא מתייחס לתנאי העבודה של נהגי תחבורה ציבורית, שם נהג יכול לצאת ממסוף בבוקר ולא לראות אותו עד הערב.

<תם פרומוביץ: הוא יצטרך להיטלטל ברחובות ולעשות את הצרכים שלו בכל מיני מקומות.

איתן כבל: מה אתה רוצה לומר?

<תם פרומוביץ: צריך להכניס את זה לתקנות התעבורה, לחייב את החברות.

איתן כבל: זה לא ייתן פתרון.

איתן כבל: זה רק עוד מישהו שיוטל עליו קנס כשהוא לא יכול לתת מענה.

<תם פרומוביץ: זה אספקט שיזרז את החברות.

איתן כבל: תודה לכם.

<יוני קריספין: אני מבקש לומר משפט.

<יוני קריספין: מה שאנחנו רואים בוועדות האלה, בזכות יושבי-הראש, איתן כבל, יואב קיש ודב חנין שאפילו בא לרמת השטח באשדוד כדי להזדהות ולראות את המצב- - -

איתן כבל: עשיתם את הדברים ביחד.

<יוני קריספין: כן, תיאמנו את הכול גם מול המפעיל, העובדים באו.

<יוני קריספין: אנחנו עובדים בשיתוף פעולה בעניינים האלה כבר משנת 2014.

<יוני קריספין: עכשיו אנחנו רואים פה לראשונה שמגיע לוועדה כזאת יושב-ראש ארגון עובדים שחברים בו יותר מ-100,000 עובדים, כי הבעיה הזאת לא נפתרת ברמה של הרשות המקומית וגם לא ברמות אחרות.

איתן כבל: עשינו גם את המדור הפרסומי אז אנחנו יכולים להתקדם.

איתן כבל: ..

עבד אל חכים חאג' יחיא: עד שיתקנו את התקנות ויעשו את התוכניות במינהל התכנון, שיאפשרו בתוך התוכנית עצמה.

עבד אל חכים חאג' יחיא: אני אומר לך, כפי שאני מכיר את המתכננים, הדבר האחרון שחושבים עליו הוא המסופים האלה.

עבד אל חכים חאג' יחיא: צריך לשקול – זה לא כל כך נוח – להוסיף בתוך האוטובוסים האלה שירותים, וזה יהיה נעול לשימוש הנהג כך שלא יהפכו לשירותים ציבוריים ושתהיה לו אפשרות לפחות את זה לעשות.

עבד אל חכים חאג' יחיא: באוטובוסים של התיירים, לא אוטובוסי שירות, זה קיים, שם לעתים מכניסים נוחיות בתוך האוטובוס עצמו.

עבד אל חכים חאג' יחיא: לפחות עד שיהיה פתרון לבעיה הזאת.

עבד אל חכים חאג' יחיא: זה ייתן פתרון לנהגים.

עבד אל חכים חאג' יחיא: נהג שלא יכול לעשות את צרכיו גם לא יכול לנהוג היטב.

איתן כבל: העניין ברור.

איתן כבל: הלוואי והיה לזה פתרון אחד.

איתן כבל: רק סביב השולחן הזה כבר מרגישים שצריך שיהיו כמה וכמה פתרונות.

איתן כבל: זה מורכב קודם כול מן הישובים עצמם, עוד לפני מרכז השלטון המקומי.

איתן כבל: אני לא אופטימי בעניין הזה, אני מוכרח לומר לכם, ואני אומר את זה גם לך, חברי דב חנין, ולכם.

איתן כבל: לגבי התכנון של המקומות החדשים – "מה טובו אוהליך".

<אילנה שפרן: אפשר גם לעשות תוכנית ואז לאשר- - -

איתן כבל: תני לי לסכם.

איתן כבל: הרי את המקצוענית.

איתן כבל: אני רוצה קודם כול להבהיר את עצמי.

איתן כבל: היית פה בדיונים הקודמים כאשר דיברנו על התכנון.

איתן כבל: כלומר, האם צריך ישיבה בוועדת הכלכלה של הכנסת כדי שהנושאים האלה יונחו ויעלו בפנינו?

<קרן טרנר: תמיד מבקשים כספים ותוכניות.

<אילנה שפרן: כי משרד התחבורה לא מעביר בשלב התכנון את נושא תחנות הקצה.

<אילנה שפרן: הוא אומר: זה נושא שאחר כך אנחנו נפתור, איפה יעברו הקווים.

<קרן טרנר: רק תנו לנו את המסופים שאנחנו רוצים וכבר יהיה בסדר.

<אילנה שפרן: אני לא יכולה לתת.

איתן כבל: עכשיו זה לא דיון בתוך ועדת התכנון.

<נדב לוי: אני מעיריית תל אביב.

<נדב לוי: אני מבקש להתייחס.

איתן כבל: אתה לא עוזר לי עכשיו, תודה, במחילה.

איתן כבל: אאפשר לאדוני מאוחר יותר להתייחס אבל תן לי, הבנתי את העניין.

דב חנין: נדב לוי, דווקא יש לנו כמה שאלות קשות אליך.

איתן כבל: עוד נגיע גם אליו.

איתן כבל: אני רוצה לסכם את זה: קודם כול, אני רוצה שזה יירשם בסיכום: ברור שאין אפשרות שתוכנית חדשה תצא בלי שיש בה גם התייחסות תחבורתית ש"מתכתבת" עם נושא תחבורה ציבורית.

איתן כבל: לא נתנו/ כן נתנו, אמרו/ לא אמרו.

איתן כבל: צריך לבחון האם זה צריך להיות בחקיקה הראשית או בתקנות.

איתן כבל: אני אומר את זה לך, אדוני יושב-ראש ועדת המשנה, שזה יהיה חלק מן הגישה שלנו.

איתן כבל: זה ברור לי: או תקנות או חקיקה ראשית.

כולל מפרצי חניה לאוטובוסים.

זה קיים היום.

איתן כבל: בוודאי.

איתן כבל: כל אותם אלמנטים שמשרתים את התחבורה הציבורית חייבים להיות חלק בלתי נפרד, הם לא יכולים לבוא אחרי, הם חלק בלתי נפרד.

דב חנין: אני רק מבקש שדבריה של נציגת השלטון המקומי, הלוואי, יירשמו גם כן בפרוטוקול.

דב חנין: אני מברך על כך.

איתן כבל: דרך אגב, תזכור, אם זה לא יקרה עכשיו אז בבחירות הבאות כבר יקומו רשימות שיעסקו רק בנושא אחד: תחבורה ציבורית.

איתן כבל: תראה אז איך יתרוצצו ראשי הרשויות המקומיות כדי לטפל בעניין הזה.

איתן כבל: זה מסוג אותם דברים שאתה יכול להתעכב איתם, אתה יכול לעכב אותם, אבל אתה לא יכול לעצור אותם, אתה לא יכול למנוע אותם, זה לא יעזור.

איתן כבל: כפי שאמרתי למי שלא היה, בבוקר כשאנשים נפגשים השאלה הראשונה באנגליה היא איך מזג האוויר אצלכם, השאלה הראשונה בישראל היא כמה זמן לקח לך להגיע ואיך הגעת ומאיפה נסעת.

איתן כבל: לכן אני אומר את הדברים בצורה ברורה מאוד.

איתן כבל: זו נקודה אחת.

איתן כבל: לגבי המקומות החדשים, יש כאן עניין, ואני אומר את זה לך, גברתי המנכ"לית, במקומות הקיימים שכבר קבועים אין תשובה אחת.

איתן כבל: אני יכול לתת תשובה ולהנחות אותה בתל אביב אבל היא לא תדמה בכלום לבעיות שעלולות לנבוע באשדוד, אשקלון, ראש העין או בישובים קיימים אחרים.

איתן כבל: גם לא תעזור כאן תוכנית המתאר.

איתן כבל: אסביר.

איתן כבל: אני גם קצת, לא הרבה, מבין בזה.

איתן כבל: יש כאן שני מעגלי התייחסות: יש את הצורך להתמודד עם זה דרך התוכניות הקיימות, אם השטח הוא חום או ירוק, אני לא יודע, אם זו הנקודה היחידה שאפשר להתמודד איתה; אבל בעיה לא פחות גדולה היא הטיפול עד ש – ייקח 10-15 שנים עד שיאשרו בוועדות התכנון את התוכניות, זה פחות או יותר הזמן שלקח לסדר את הכביש העוקף ביציאה מ"ה' באייר" בראש העין.

בואו ניתן לוותמ"ל, נשאיר משהו לחוק הוותמ"ל.

איתן כבל: זה השולחן, זה תפקידו, לְרשת את הארץ.

איתן כבל: בסוף לכל ראשי הרשויות יש כך וכך נושאים שמפריעים להם כדי לקדם את התהליכים האלה.

איתן כבל: יש מי שיגידו: פשוט אין לנו מקום טכני, גם אם אנחנו רוצים.

<ששי שדה: אז שישנו את הקו, יעבירו אותו למקום אחר.

איתן כבל: ששי שדה, אתה עכשיו מנהל לי את העניינים?

<ששי שדה: לא, אני מציע.

איתן כבל: תודה.

איתן כבל: הצעתך נדחתה.

איתן כבל: אני לא יודע להגיד.

איתן כבל: אתה כבר קופץ.

איתן כבל: אני בסך הכול מנסה לתת מענים ולייצר רשת.

איתן כבל: אין לי ספק שאנחנו נמצא את עצמנו כאשר ב-X ישובים הבעיות המרכזיות הן אלה, בישובים אחרים הבעיות הן אחרות, ויש מקומות שזה חופף.

איתן כבל: צריך לתת לכך פתרונות רוחב, שמשרד התחבורה, משרד הפנים וועדות התכנון יודעים "להתכתב" עם זה.

איתן כבל: יכול להיות שלא תהיה ברירה ואז משרד התחבורה – תראו, יש מקומות, כמו קו 5 בתל אביב, שבזמנו כאשר היו חונים מול רמת בית החייל אז היה להם בור.

איתן כבל: אם הם עדיין חונים שם- - -

דב חנין: קו 5 כבר מגיע לרכבת.

איתן כבל: נתתי את זה כדוגמה.

איתן כבל: צריך למצוא פתרון ברדיוס של הליכה של 2, 3, 4 דקות.

איתן כבל: לא חייבים שזאת תהיה "זוּלה", כשנהג מגיע, מוריד נעליים ושם אותן בחורף מול התנור.

איתן כבל: זה צריך להיות מקום שבו הנהג יכול לעשות את הפעולות הבסיסיות.

איתן כבל: זה יכול להיות בהסדר עם חנות שנמצאת שם, אני לא יודע, שכדאי לה.

איתן כבל: כפי שהדואר היום מעביר חבילות אל כל מיני חנויות ושווה להן לעשות את זה, הן מקבלות על זה כסף, הן לא עושות את זה בהתנדבות, יכול להיות שצריך להיות יצירתיים בתהליך הזה.

איתן כבל: במקומות שאנחנו מכירים לא יכול להיות פתרון אחד חלוט.

איתן כבל: זה גם חלק מן הסיכום שאנחנו נעשה.

איתן כבל: בלעדי זה, אני אומר לך, לא יעזור לך כמה כסף תתני, לא יעזור לך.

איתן כבל: בסוף, אם אנחנו לא יודעים לתת את השירות הזה לנהג, שישמור על צלם אנוש, אנחנו בבעיה.

איתן כבל: במה שתלוי בנו, נעשה, וגם נפרסם את הדברים בסיכום הדיונים בצורה ברורה מאוד ונרתום את כולם, ואם צריך לאחר מכן להגיש שאילתות ולהעלות את העניין הזה, אם איזה משרד ממשלתי או ראש רשות יעכב את התהליכים נניח את זה על השולחן בצורה ברורה מאוד.

איתן כבל: אני מקווה שנקבל שיתוף פעולה גם של חברות האוטובוסים, שצריכות להבין שהן חלק בלתי נפרד מן התהליך.

איתן כבל: "סגרנו" את עניין המסופים.

איתן כבל: תודה, גברתי מנהלת ועדת הפנים והגנת הסביבה.

איתן כבל: כמובן גם נעביר הכול אל יואב קיש.

איתן כבל: יוני קריספין, לפני שאתה הולך מכאן תיגש לשירותים...

איתן כבל: בישיבה הקודמת שמענו את רבקה מכלוף.

איתן כבל: עד היום אני לא משתחרר מן התיאור שלה.

<ששי שדה: אספר לך סיפור: נהג אחד עשה צרכים על הגלגל.

<ששי שדה: צילמו אותו והלכו למשטרה, הגישו נגדו תלונה.

<ששי שדה: אתה מבין?

איתן כבל: כבר הזכרת את זה בדיון הקודם.

איתן כבל: אנחנו עוברים עכשיו לעניין הנת"צים.

איתן כבל: העניין הזה לשיטתי, לשיטתנו, לשיטתו של דב חנין חברי יושב-ראש ועדת המשנה לתחבורה ציבורית ולשיטתו של כמעט כל מי שעוסק בנושא – אינני מבקש לומר כל מי שעוסק בנושא כי אולי יימצא מישהו שיאמר שזה לא חזות הכול ואפשר להסתדר בלעדי העניין הזה, אבל רוב האנשים שעוסקים בתחום ברור להם שבלי נת"צ השיח על תחבורה ציבורית לא יכול באמת להתקיים.

איתן כבל: אני עדיין לא עוסק בשאלות מה מפריע, איפה מפריע, איך מפריע.

איתן כבל: יש מקום שיש בו, יש מקום שאין בו, יש מקום שיכול ויתחבר או לא.

איתן כבל: אני אומר לך גברתי המנכ"לית, ואני רוצה שנצא מכאן עם הסכמה ברורה, יש את פרויקט "ישראל נת"צ" – ישראל כ"ץ השר וגם "ישראל נת"צ", יש לזה משמעות כפולה.

דב חנין: ואפילו יש כאן חרוז מסוים.

דב חנין: ..

איתן כבל: נכון, כ"ץ ונת"צ מתחרזים.

איתן כבל: זו נקודה שאני רוצה לגעת בה בצורה ברורה מאוד.

איתן כבל: אני רוצה להזכיר, יש אוטובוסים שהולכים ומשתכללים, ברוך השם, ואני מקווה שיום אחד יתאפשר גם שכל הבעיות שאנחנו מדברים עליהן – דרך אגב, יכול להיות, וכדאי לכם לבדוק את זה כמשרד התחבורה, האם יש היום אוטובוסים שבנויים בצורה כזאת שאפשר להתקין בהם פינה להתרעננות של הנהג, שההוצאה שאתם תידרשו להשקיע בכל מקום ומקום אולי יכולה לקבל מענה ברבע תקציב, חצי תקציב, בדרך הזאת.

איתן כבל: לא דיברתי על מקומות שממילא הם מה שנקרא "תחנה סופית", ששם ממילא כולם מתרכזים, ויש מקומות שזה מתאפשר, אבל יש מקומות שזה לא מתאפשר.

איתן כבל: אני אומר לכם שזה שווה בדיקה.

איתן כבל: אני רוצה לחזור לעניין הנת"צ.

איתן כבל: שיהיה ברור, יש כאן שני מעגלים שעליהם אנחנו מדברים.

איתן כבל: יש מעגל בתוך הליבה העירונית, אבל יש גם את המעגל שהוא חיבור בין ישובים, בלעדי זה אנחנו לא עושים כלום.

איתן כבל: אני מדבר על התוכנית הגדולה, לא רק על התוכנית הקטנה של נסיעה של קו 5 או קו 4 בתל אביב, או אפילו קו 51 או 66 על ציר ז'בוטינסקי מפתח תקווה, וכך בכל עיר ועיר עם המרכיב שלה.

איתן כבל: החוכמה הגדולה היא שגם בצירים – למשל אם אני יוצא מראש העין, אין שום סיבה שלא אצליח להגיע, אני אפילו לא אומר לתל אביב כי בשבילי תל אביב זה must שצריך שיהיה נת"צ, כי בהתייחסות המטרופולינית זה כמעט עירוני, אבל כשאנחנו עוברים אל הכבישים הבין-עירוניים, בוודאי כשאני יוצא מראש העין ורוצה להגיע לירושלים, אין סרט בעולם שמישהו ייקח אוטובוס מראש העין כדי להגיע לירושלים כשכבר סיפרו לו על דרך הייסורים.

איתן כבל: לישו לא הייתה כזאת דרך ייסורים – 3 שעות כמעט.

איתן כבל: אין סרט כזה על דרך שאמורה להיות מהירה.

איתן כבל: יש את החלק לפני ההשקעה ואחרי ההשקעה – לפני ההשקעה הגענו מהר יותר, כלומר השקענו 2.5 מיליארד שקל כדי להגיע 20 דקות מאוחר יותר.

איתן כבל: אבל זה דיון נפרד, לא נעזור בו עכשיו.

איתן כבל: אני פותח את הדיון, ברשותכם.

איתן כבל: קודם כול אאפשר ליעל שמר להציג בקצרה את מה שקורה עם כביש 5 בראש העין.

איתן כבל: לא קבעתי את זה איתם .

איתן כבל: אני גר בראש העין אבל הם לא תיאמו את זה איתי.

איתן כבל: זה דבר אחד.

איתן כבל: לאחר מכן נשמע את ד"ר יובל הדס מאוניברסיטת בר אילן, מתמחה במחקר על מערכות תחבורה ציבורית, ועו"ד תמי פירון, ראש מחלקת תשתיות ונדל"ן במשרד מ' פירון.

איתן כבל: להזכירכם, אנחנו עוסקים בנת"צים.

איתן כבל: כל מי שיש לו דיבור שהוא מעבר לנת"צ, נשמור את זה במקום אחר.

איתן כבל: בבקשה, יש לך 3 דקות להציג את הדברים שלך.

<יעל שמר: תודה רבה, אדוני היושב-ראש.

<יעל שמר: הגעתי לכאן היום כדי להביא את השטח לכנסת.

<יעל שמר: מה שקורה בשבועות האחרונים הוא שיש התארגנות מסיבית של אזרחים מראש העין, פתח תקווה, הוד השרון ואורנית, שדורשים פתרון מיידי בכביש 5.

<יעל שמר: כולנו יודעים שזה הכביש הכי עמוס בארץ וכולנו יודעים שזה גורם לאיכות חיים ירודה ולזיהום אוויר.

<יעל שמר: אנחנו מכירים כבר כמה פתרונות שיישמו אותם, גם ברחוב אבן גבירול בתל אביב וגם בין צומת פולג לכפר שמריהו – נת"צ בשול הימני.

<יעל שמר: אנחנו מבקשים כבר השנה להכין נתיב מכין.

<יעל שמר: זאת אומרת שגם אם יהיה נתיב אגרה בעוד כמה שנים, פתרון מיידי חייב להינתן כבר בשנה הקרובה.

<יעל שמר: הפתרונות האלה בדרך כלל מקצרים את זמני הנסיעה בשליש לכלל המשתמשים בדרך.

<יעל שמר: הנת"צ שהיה בפולג עלה 36 מיליון שקלים, זה סכום שהוא יחסית שולי.

<יעל שמר: רציתי להביא לפה את השטח בגלל שאני מאמינה שיש כרגע הנהגה חזקה מאוד של אזרחים שמעורבים מאוד בנושא.

<יעל שמר: אנחנו רוצים לראות איך מקבלי ההחלטות בכנסת יכולים גם להפעיל את הלחץ על פתרונות שהם מהירים, שיכולים לקרות מחר בבוקר, כמו ממש סימון בצבע.

איתן כבל: תודה, גברתי.

דב חנין: אני מבקש לומר משפט אחד.

דב חנין: אנחנו ערים לכל המורכבויות שקיימות, אבל בתמיכה בדברים שאמרה יעל שמר: שר התחבורה קיבל למשל החלטה לוותר על השול בחלקים ארוכים של כביש 1 כדי להזרים את התנועה.

דב חנין: גם זו החלטה מורכבת – יש בה עלויות, היא גם כרוכה בסיכונים מסוימים, אבל כדי להזרים את התנועה שר התחבורה קיבל החלטה לאורך חלקים גדולים מכביש 1 לוותר על השול לטובת נתיב רגיל.

דב חנין: את אותו מהלך ברמה העקרונית אנחנו צריכים לאפשר כאשר מדובר על העדפת תחבורה ציבורית, למשל בכביש 5.

דב חנין: אני חושב שעם כל המורכבויות המקצועיות, שבוודאי נציגי משרד התחבורה יוכלו להסביר לנו- - -

איתן כבל: ויש מורכבויות אמיתיות.

דב חנין: עם כל המורכבויות האלה, אנחנו צריכים ללכת על המהלך הזה כי הוא יקל על תחבורה ציבורית עכשיו.

איתן כבל: תודה.

איתן כבל: אתייחס לזה כמובן גם בדברים שלי, ונשמע גם את ההתייחסות, שאנחנו יודעים שמתקיימות בעיות אבל צריך לתת לזה פתרון.

איתן כבל: כבר הגיעו לירח, ואו-טו-טו למאדים, אז אני חושב שהנת"צ של כביש 5- - -

דב חנין: אז אתה אומר שאפשר להגיע אפילו לראש העין...

איתן כבל: כפי שגברתי הציגה, ראש העין היא כאוס של תחבורה בכלל, ותחבורה ציבורית בפרט.

איתן כבל: ועוד לא דיברנו מה יקרה אם חס וחלילה תצא תוכנית סירקין אל הפועל לפני שהצלחנו להתקדם עם העניין.

איתן כבל: ד"ר יובל הדס, בבקשה.

<יובל הדס: אדלג מהר על השקפים הראשונים.

<יובל הדס: בסך הכול מערכת תחבורה ציבורית היא מערכת שיש בה הרבה מרכיבים.

<יובל הדס: צריך להתייחס לכולם כאשר מתכננים, גם לנת"צים.

<יובל הדס: כדי לא לעשות את החיים קשים אז בואו נעבור לשקף הבא.

<יובל הדס: צריך אינטגרציה – תוך כדי נושא הנת"צים נדבר בקצרה גם על השילוביות.

<יובל הדס: דרך אגב, יש דברים טובים בארץ: בנתונים יחסית לעולם המצב מצוין מבחינת אפליקציות וזמינות המידע.

<יובל הדס: גם צריך להתחיל עם דברים טובים.

<יובל הדס: גם הכרטוס והתעריפים.

<יובל הדס: אבל צריך באיזשהו מקום לחבר את הדברים.

<יובל הדס: הנקודה שאיתה אני רוצה להתחיל – שגם מתחברת לשילוביות וקשורה מאוד לנת"צים – היא נושא המעברים.

<יובל הדס: מערכות התחבורה הציבורית היום הן מערכות שאי אפשר לקחת קו אחד מהבית ולהגיע לעבודה אלא צריך לעבור.

<יובל הדס: המעבר הזה יוצר בעיות.

<יובל הדס: הנת"צים, בין היתר, יכולים לעזור.

<יובל הדס: אני לא רוצה פה להיכנס יותר מדי, אבל המעברים מסוגלים לכסות טוב יותר את הרשת והכיסוי מאפשר לנו להגיע באמצעות תחבורה ציבורית ממקום למקום, כי אם אני לא יכול להגיע אז לא אשתמש.

<יובל הדס: לכן כשאנחנו רוצים לתת מענה טוב למשתמש אז אנחנו רוצים לקצר לו את משך זמן הנסיעה.

<יובל הדס: זה הנת"צ.

<יובל הדס: אני רוצה לשים דגש על השקף הזה.

<יובל הדס: זמן הנסיעה המסחרי הכולל מורכב משני דברים: זמן הנסיעה והשהות בתחנה.

<יובל הדס: השהות בתחנה – כל מנגנון: עלייה מכל הדלתות, כרטוס אוטומטי אלקטרוני, מאפשר לצמצם את הזמן הזה.

<יובל הדס: לגבי קיצור זמן הנסיעה – נותנים עדיפות ברמזור, שזה נקודה שלא נדבר עליה כרגע, ונותנים נת"צ, שם יכול הרכב לנסוע מהר יותר.

<קרן טרנר: או תכנון קו ישיר.

<יובל הדס: ברור.

<יובל הדס: צריך להבין שמעבר לקיצור זמן הנסיעה, שזה ברור מאליו, יש פה נקודה שצריך להבין אותה, שהיא חשובה מאוד: משפרים גם את אמינות המערכת.

<יובל הדס: כאזרח כשאני יודע שיש סיכוי שלא אוכל לקחת את האוטובוס בזמן – ואחרי זה תבוא התלונה שזה לא תמיד באמת הבעיה של המפעיל אלא העומס בכבישים כי כולם רוצים לנסוע במכונית הפרטית שלהם, 1.2 אנשים במכונית, פחות או יותר.

<קרן טרנר: עם האוטובוסים: 1.7 אנשים.

<קרן טרנר: המספרים אומללים.

<יובל הדס: לכן כאשר קו האוטובוס מאחר ואני מפספס את קו ההמשך אז לא אסע, לא בזה ולא בזה, הסיכויים שאעשה את זה ילכו ויקטנו.

<יובל הדס: כאשר יש לי נת"צ, כמו רכבת, זמני הנסיעה הרבה יותר מיוצבים, דטרמיניסטיים, בשפה המקצועית.

<יובל הדס: זה משפר את האמינות – אני יכול לבצע מעברים.

<יובל הדס: אנשים ישמחו לנסוע יותר.

<יובל הדס: לכן יש כאן חשיבות לא רק לקיצור זמן הנסיעה, כי לא תמיד באמת זה מקצר לי את ה-50%, אבל זה כן משפר לי את היכולת לבצע את המעברים, לתזמן בצורה הרבה יותר טובה.

<יובל הדס: דרך אגב, זה קשור גם לנהג.

<יובל הדס: נהג – לא חשוב אם נהג פרטי או נהג אוטובוס – לא אוהב לנסוע בפקק.

<יובל הדס: כאשר נהג אוטובוס נוסע בנתיב פנוי ולא צריך כל הזמן להסתכל על הרכבים שחותכים אותו, זה גם נותן לו נוחות, רגיעה, הוא יכול להתאפק יותר, הוא יכול להגיע בזמן כדי לעשות פיפי בסוף, הרי זו השאלה, וסליחה הביטוי הקצת וולגרי.

<יובל הדס: אז יש לנו שיפור של רמת השירות לאזרח ואנחנו יכולים לנצל טוב יותר את הרכבים.

<יובל הדס: אם אקנה עכשיו עוד אוטובוסים והם ייסעו כולם בפקק – לא יקרה כלום, אבל אם האוטובוס ייסע מהר יותר הוא מסוגל לעשות יותר סבבים ביום ואז עם אותו צי אוטובוסים אני יכול לקצר את זמן ההמתנה או אני יכול לתת שירות במקומות אחרים.

<יובל הדס: צריך להבין שיש פה השפעה שהיא הרבה יותר כללית.

<יובל הדס: בסופו של דבר, זה מה שזה נותן לנו.

<יובל הדס: לא רק הזמן, אלא המערכת הרבה יותר ידידותית.

<יובל הדס: זו הנקודה המרכזית.

<יובל הדס: דבר נוסף שמתחבר ל"מהיר לעיר" – הנת"צים צריכים להיות רשת.

<יובל הדס: אם אני בונה נת"צ פה ושם – בסוף אני תקוע.

איתן כבל: אני מסכים.

איתן כבל: לזה בדיוק כיוונתי בדבריי למנכ"לית.

איתן כבל: אם זה נת"צ שמסדר קילומטר לפה או לשם – זה לא מספיק, אם זה לא הופך להיות רשת, בוודאי בין חדרה וגדרה וגם בהמשך.

איתן כבל: גם בצפון יש בעיות שצריך לתת להן פתרון, היום חלק ניכר מרשת הפקקים נמצאת בצפון ובדרום בכלל.

<קרן טרנר: בכל הגישה למטרופולינים.

<קרן טרנר: התכנון שלנו הוא ברמה של מטרופולין.

<יובל הדס: זה לא ברמה של עיר.

<יובל הדס: אני לא צריך להעביר דרכון.

<יובל הדס: אני בסך הכול מחזק פה את מה שאומרים.

<יובל הדס: צריך להבין שכך זה צריך להיות.

<יובל הדס: רשת מאפשרת לנסוע בצורה רציפה.

<יובל הדס: אם קטע אחד לא נמצא ברשת – הכול הלך לאיבוד.

<קרן טרנר: לא נגזים ונאמר הכול, אבל התכנון צריך להיות לרשת.

איתן כבל: היא כבר מסדרת את הקטעים שלא יהיו בהם נת"צים.

איתן כבל: ..

<קרן טרנר: הדבר הכי גרוע שיכול להיות, שמשרד האוצר יגיד: אם את לא יכולה לעשות את הכול אז אל תעשי כלום.

<קרן טרנר: אני מתכננת רשת ומבצעת את מה שאני יכולה.

<דוד כוכבא: אפשר לשאול שאלה קצרה את המומחה?

<דוד כוכבא: איפה מתחילה הרשת ואיפה היא מסתיימת?

<יובל הדס: היא צריכה להתחיל בנקודות קצה.

<דוד כוכבא: זה לא תשובה מבחינתי.

<דוד כוכבא: לא הבנתי.

<יובל הדס: הנת"צים הם לא מסלולים, אלא על אותם מסלולים אוטובוסים צריכים לנסוע.

<יובל הדס: לכן כאשר אתה מסתכל על הרשת הכוללת, רואה מאיפה הביקוש יוצא ולאן הוא צריך להגיע, איפה האוטובוסים מבחינת יציאה והגעה, מול זה אתה מתכנן את אותן נקודות.

<יובל הדס: אין לי די זמן, אני לא רוצה להיכנס פה לדיון מעמיק בעניין, אבל הנקודות האלה צריכות להיות כאלה שנותנות איזון של הרשת.

<יובל הדס: אתה לא יכול להגיע למצב שהכול יסתיים בנקודה אחת.

<יובל הדס: אתה יכול לראות את הדוגמה כאן.

<דוד כוכבא: אתה מומחה לתחבורה ואנחנו מפעילי תחבורה.

<דוד כוכבא: בטח שמעת על ה-first mile וה-last mile.

<דוד כוכבא: הנוסע יחליט איך לצאת מן הבית לפי הפתרון של ה-first mile וה-last mile, לא של הנת"צ בכביש 5.

<דוד כוכבא: אם הוא לא יצליח להגיע לאוטובוס שנוסע לנת"צ הזה, הוא יגיד: "לכל הרוחות, עד שאני מגיע לאוטובוס, ואחר כך האוטובוס זורק אותי באיזשהו מקום בתל אביב ואני צריך להגיע לבית הטקסטיל, שזה עוד 4 קילומטרים בתוך העיר – אין לי פתרון.

<דוד כוכבא: לכן אני יוצא מן הבית עם האוטו, סובל בשקט, אבל עם הרדיו שלי והכיסא הנוח שלי.

<דוד כוכבא: " בגלל זה שאלתי אותך איפה מתחיל הנת"צ.

<יובל הדס: אני מסביר שוב.

<יובל הדס: מה שאתה אומר, אלה שני דברים שונים.

איתן כבל: אדוני רוצה לטרטר אותו כדי שדעתו תתקבל?

איתן כבל: הוא רוצה לענות את תשובתו.

<דוד כוכבא: זו לא ההערה שלי.

<דוד כוכבא: אני עוד מחכה לתשובה.

<יובל הדס: אתה מדבר על התחנות.

<יהודה בר אור: אתה מדבר פה עם אנשים שכל החיים נמצאים על הכביש.

<יהודה בר אור: אתה מבלבל את המוח יותר מדי.

<יובל הדס: חבל שזאת התרבות.

<יובל הדס: תן לי לדבר.

איתן כבל: יהודה בר אור, אתה עזרת לי להיבחר פה וזה דרש עבודה קשה.

איתן כבל: עכשיו אתה לוקח את החלק שלך בפריימריז?

איתן כבל: תן לו לדבר.

<דוד כוכבא: אני בכל זאת מחכה לתשובה.

<יובל הדס: הנת"צים, הרשת עצמה זה לא התחנות.

<יובל הדס: על גבי הרשת, שצריכה לכסות היטב את המטרופולין, אתה ממקם את התחנות כך שהאוטובוסים, כאשר אתה צריך לעבור ממקום למקום, יהיו על גבי הנת"צ.

איתן כבל: זה כבר ועדת התכנון והבנייה.

איתן כבל: הכוונה היא, בשורה התחתונה, כדי שנבהיר את הדברים, שזאת רשת, שבשום שלב אתה לא מייצר מצב שאתה אומר: "וואלה, כבר הייתי נוסע באוטו שלי.

איתן כבל: " זה יכול להיות החל מרכבת שמורידה אותך בתחנת רכבת השלום ואתה צריך להגיע לבית הטקסטיל, ועכשיו אתה מחכה שם ולא יודע מתי יגיע לך אוטובוס, מתי תגיע אליך מונית שירות, מתי יש מונית ספיישל.

איתן כבל: בנקודה הזו, אם גם היא לא יודעת "להתכתב" בתוך העיר עד לנקודה האחרונה, לא עשינו כלום.

איתן כבל: נכון שיש מקומות שטכנית פיזית אי אפשר לייצר את הנתיב הזה, אבל היום יש כל מיני תכנונים תחבורתיים.

איתן כבל: גם אם הורדנו ב-50% את הקושי ביכולת שלי לנוע ממקום למקום – כבר שווה לי.

איתן כבל: זו הכוונה.

איתן כבל: זה טוב לנהג המקצועי שעושה את הדרך הזאת, ובוודאי לי כלקוח.

<אבי נעים: סליחה, כשאמרת "נהג מקצועי", למה התכוונת?

<אבי נעים: אני נהג ב"מטרופולין".

איתן כבל: הכוונה שלי במקרה הזה לנהג מונית, לנהג מונית שירות, לנהג אוטובוס.

<אבי נעים: זה לא "נהג מקצועי".

<רבקה מכלוף: אבל אנחנו לא מוגדרים כנהגים מקצועיים.

איתן כבל: יקיריי, נראה לכם שכתוב לי על השלט "הסתדרות כללית"?

איתן כבל: אנחנו לא בפרק הזה.

איתן כבל: כבר עסקנו בו, גברתי.

איתן כבל: אבי נעים, אתה לא היית בדיון הזה.

איתן כבל: את יודעת שבדיון כאשר דיברנו על העניין הזה, דיברנו על הנהג, מה ההגדרה שלו, מקצוע או לא מקצוע.

איתן כבל: הצגתם את הבעייתיות, כולל את הבעיה של מעבר ממפעיל אחד לאחר, את כל אותן שאלות.

איתן כבל: אנחנו מתקדמים בתהליך ולא חוזרים לאחור, ברשותכם.

איתן כבל: בסיכום שלנו בוודאי נתייחס גם להגדרה שאדוני מתייחס אליה, וכבר עסקנו בה.

איתן כבל: אני חושב שבאותו דיון אפילו היה נהג מ"קווים".

<יובל הדס: נעצור בשקף הזה.

<יובל הדס: רק שתי מילים אחרונות.

<יובל הדס: גם הסתכלות, כחוקר, קצת יותר רחוק.

<יובל הדס: בסופו של דבר נת"צים, אם יש מקומות שבהם אולי אין כדאיות לקיים אותם מבחינת היקף תנועת האוטובוסים, אפשר להסתכל גם על מה שאנחנו קוראים לו לוגיסטיקה עירונית, שהיא גם בעיה מרכזית מאוד.

<יובל הדס: החלוקה – בסופו של דבר צריך להבין שפרט להובלת נוסעים יש גם הובלה למסעדות ולחנויות, שיוצרת עומס בכבישים.

<יובל הדס: כאשר אותן משאיות חלוקה קטנות, במקומות מסוימים כאשר ניתן יהיה לתאם ולתכנן, יוכלו לעשות שימוש בנתיבים האלה, זה יכול להגדיל גם את הכדאיות שלהם וגם את ההבנה של המשתמשים.

איתן כבל: אדוני צודק.

איתן כבל: גם שעות הפריקה בכניסות לחנויות ולמסעדות יכולות להיות מתוזמנות, אם כי נכון, בכל יום אנחנו נתקלים בכך שאדם פתאום לא מבין איך הוא נעצר באמצע היום, מה קרה?

איתן כבל: אז מסתבר שמשאית פורקת סחורה, והוא ב"זוּלה" שלו, יש לו את החיים שלו, הוא לא אחראי על הסעת הנוסעים.

איתן כבל: תודה, אדוני.

איתן כבל: לעונג היה לנו.

איתן כבל: רשות הדיבור לעו"ד תמי פירון, בבקשה בקצרה אנא הציגי את נקודת המבט שלך בעניין הזה.

איתן כבל: לאחר מכן נשמע את רותי אמיר מנתיבי איילון.

איתן כבל: גברתי יכולה כבר למצוא מקום.

<תמי פירון: אני עורכת דין, שותפה במשרד מ' פירון ומנהלת את מחלקת הפרויקטים והתשתיות, מעורבת ברבים מפרויקטי התשתיות במדינה, בכלל זה גם פרויקטי תחבורה.

<תמי פירון: אני מייצגת לפעמים את היזמים, לפעמים את המממנים, לפעמים את המדינה, ועל זה אני רוצה לדבר.

<תמי פירון: אני רוצה ממש בקצרה להסתכל על הסיפור הזה של נת"צים קצת מזווית אחרת.

<תמי פירון: אני חושבת שהסיפור של פתרונות לתחבורה ציבורית זה באמת לא רק הנת"צים.

<תמי פירון: אמרו את זה קודם.

<תמי פירון: צריך לתת פתרון כולל, ומנסים לעשות את הפתרונות הכוללים האלה כאן, שחלק מהם יהיו אותם נת"צים.

<תמי פירון: למשל רכבות קלות, למשל הפרויקט של הנתיבים המהירים שהם סוג של נת"צ.

<תמי פירון: הנתיבים המהירים משמע שמכוניות פרטיות ייסעו בנתיב, יחנו בחניון "חנה וסע", כפי שיש לנו כאן, ואז ימשיכו או בתשלום או עם תחבורה ציבורית ויפחיתו את העומסים אל תוך הערים.

<תמי פירון: מה הבעיה עם כל הפרויקטים האלה?

<תמי פירון: הם נתקעים.

<תמי פירון: יש המון רעיונות, המון כוונות טובות, יש המון כסף שמחכה להשקעה, כסף פרטי, לא רק כסף ציבורי, שמחפש השקעה בפרויקטים האלה, והם נתקעים בבירוקרטיה.

<תמי פירון: אם אנחנו מדברים על הפרויקט של הנתיבים המהירים, שהמיון המוקדם יצא כבר לפני כמה חודשים ולאחרונה עדכנו אותנו שאולי לקראת סוף השנה ייצא המכרז, ומכרז הוא גם הליך של שנה, ואחר כך מימון זה עוד הליך ארוך; הרכבת הקלה בתל אביב, שנתקעה במשך זמן רב מאוד ועכשיו גם היא מתקדמת מאוד לאטה.

<קרן טרנר: למה אמרת שהרכבת הקלה מתקדמת לאטה?

<תמי פירון: יש כל פעם דחיות בלוחות הזמנים.

<קרן טרנר: איזה דחיות?

<תמי פירון: היא הייתה אמורה להסתיים כבר מזמן.

איתן כבל: נעשה סדר: את צודקת, גברתי, אבל מה שהיה כבר היה.

<קרן טרנר: כבר שלוש שנים התהליך מתקדם.

איתן כבל: גברתי המנכ"לית לא סתם קפצה כנשוכת נחש.

<קרן טרנר: וזה אחרי התאפקות.

<קרן טרנר: ..

<תמי פירון: עדיין הפרויקט הזה לקח זמן רב.

<תמי פירון: היו שם מכרזים שבוטלו, לא רק ה-BOT המקורי.

<תמי פירון: הפרויקט הזה לא זרם חלק.

<תמי פירון: אני אומרת שוב, אני באה גם מכיוון של הסקטור הפרטי.

<תמי פירון: רוצים להשקיע.

<תמי פירון: לוקחים את הכסף הזה ומשקיעים אותו בהשקעות בחוץ לארץ במקום להשקיע אותו כאן.

איתן כבל: סליחה שאני מאתגר אותך, אני רוצה לדעת דבר אחד.

איתן כבל: כבר ניתנת לך זכות הדיבור כדי להשכיל אותנו, ואני אומר את זה מכל הלב.

איתן כבל: אנא תאמרי ולו נקודה אחת מהזווית שלך כיזם פרטי או כמי ששותף במהלכים מול המדינה, שאת אומרת: "אני מבקשת פרויקט כזה והדבר הזה עוצר אותי, בזה צריך לטפל.

איתן כבל: " בירוקרטיה היא מילה שאין לה סוף.

<תמי פירון: אני מבקשת לגבי כל מערך הפרויקטים, כרגע התחבורתיים, לתת להם עדיפות ראשונה במשרד האוצר ובמשרד התחבורה, לתכנן אותם במסלולים מהירים יותר ולהוציא אותם אל הפועל מהר, לא לעכב אותם בין כל המשרדים או הוועדות או התכנונים.

איתן כבל: תודה, גברתי.

איתן כבל: רשות הדיבור לרותי אמיר מנתיבי איילון, אחראית על "מהיר לעיר", פרויקט הנת"צים של משרד התחבורה.

איתן כבל: מודגש ש-17 ערים חתמו על הפרויקט אבל רק שלוש ערים התחילו.

איתן כבל: צפי לביצוע: 5 שנים.

איתן כבל: אחריך ידבר יונתן אייקנבאום מ"גרינפיס" שיש לו גם מצגת קצרה.

איתן כבל: גברתי, בבקשה.

<רותי אמיר: בהתייחסות קודם כל לדבריה של עו"ד פירון, אנחנו בנתיבי איילון בתחושה שהממשלה רתומה לחלוטין לנושא התחבורה הציבורית והיא נותנת לנו תקציב וסיוע ככל הניתן כדי לקדם פרויקטים.

<רותי אמיר: פרויקט "מהיר לעיר" הוא פרויקט מורכב מאוד.

<רותי אמיר: בכלל, לבנות תשתית במרכז ערים, ברחובות הכי סואנים, ברחובות הראשיים של עיר, זה מורכב.

<רותי אמיר: יש, כפי שאתם יודעים, הרבה מאוד תשתיות תת-קרקעיות של מים, חשמל, ביוב, טלפונים סלולריים וכדומה והעבודות מורכבות.

<רותי אמיר: אנחנו מנסים להוציא עבודות בהקדם האפשרי.

<רותי אמיר: דרך אגב, ב"מהיר לעיר", כפי שנאמר כאן, חתמנו על הסכמים כבר ב-2016 עם 17 ערים.

<רותי אמיר: סיימנו ביצוע של עבודות מקדימות בקריית אונו, בדיוק לפני כחודשיים.

<רותי אמיר: כרגע אנחנו בביצוע של עבודות בשלוש ערים: בחולון אנחנו עושים עבודות מוקדמות של היערכות לנת"צים ברחוב זלמן ארן; בהרצליה התחלנו עבודות לחיבור תחנת הרכבת ברחוב מיכאלי לשדרות שבעת הכוכבים, כביש שיהיה בלעדי לאוטובוסים כחלק מהרשת של "מהיר לעיר"; ובלוד אנחנו עובדים ברחוב הרצל במרכז העיר, גם עבודות מקדימות להכנת נת"צ נגדי, שבו לכיוון אחד התנועה תהיה בלעדית לאוטובוסים.

<רותי אמיר: במהלך שנת 2018 אנחנו מתכוונים לצאת לביצוע של עוד כשמונה קטעים, ובמהלך שנת 2019 נצא לביצוע של רוב הקטעים.

<רותי אמיר: דרך אגב, מדובר פה על כ-80 קטעי ביצוע.

<רותי אמיר: לגבי הקדמת העבודות – אנחנו עושים כל מאמץ כדי לעשות את העבודות בהקדם האפשרי אבל נדרשים פה תיאומים עם הרבה מאוד גופים.

איתן כבל: אם יורשה לי לשאול אותך שאלה.

איתן כבל: מה הבעיות המרכזיות שאתם נתקלים בהן כשאתם רוצים לקדם את הפרויקט?

איתן כבל: האם זה תיאומים של לוחות זמנים?

איתן כבל: האם זה התיאום של הגופים השונים?

איתן כבל: האם יש מינהלת?

איתן כבל: בדבר כזה התיאום הוא הסיפור בסוף.

<רותי אמיר: קודם כול, בנתיבי איילון יש מינהלת, שעכשיו גם מורחבת, שעוסקת אך ורק ב"מהיר לעיר", איך אפשר ליישם אותו כמה שיותר מהר.

<רותי אמיר: בזה אנחנו עוסקים יום וליל.

איתן כבל: בסוף יש את ה"רץ קנקן", זה שאומר מתי "בזק" מגיעים.

<קרן טרנר: יחידה שלמה בנתיבי איילון מתעסקת אך ורק בפרויקט הזה, לרבות אנשים נושאי תפקיד.

<קרן טרנר: נתנו את החשיבות הראויה לפרויקט הזה.

<רותי אמיר: דרך אגב, עכשיו שכנענו את חברת החשמל, את "בזק" ואת החברות המובילות למנות רפרנט שעובד 24 שעות ביממה אתנו כדי לקדם את פרויקט "מהיר לעיר", לפתור חסמים וליישם כמה שיותר מהר את הפרויקטים.

איתן כבל: מאה אחוז.

איתן כבל: אני מקווה שאתם באמת מבינים את המשא שמונח על כתפיכם.

איתן כבל: המילים שלי קטנות מול המציאות שמתחייבת.

איתן כבל: היא ממש מציאות מתחייבת.

איתן כבל: אני אומר לכם, אני אומר לך ואני אומר לחברי הכנסת, לדב חנין, במצב הנוכחי אנחנו עלולים למצוא את עצמנו שמדינת ישראל מחליטה לחזור לימים של 1973, מסיבות אחרות, לקבוע ימים שבהם יהיה מותר לרכבים לנסוע בתוך הערים.

איתן כבל: עוד לפני עמלת גודש וכל הדיבורים הללו.

איתן כבל: אפשר שזה עלול להגיע, כי פשוט לא תהיה ברירה, לא כי מישהו רוצה לעשות את זה אלא כי אין ברירה.

איתן כבל: תודה, גברתי.

דב חנין: יש לי שאלה לרותי אמיר.

דב חנין: קודם כול, באמת הערכה.

דב חנין: אני יודע שזה פרויקט גדול מאוד, מורכב ומסובך.

דב חנין: אנחנו בכנסת – אני אומר את זה לא רק בשמי אלא בשם ועדת הכלכלה בכלל – נעשה את הכול כדי לסייע לכם.

דב חנין: לכן הבקשה שלנו – אני אומר את זה גם לפרוטוקול – במידה ויש קשיים ובעיות – אנחנו לרשותכם.

דב חנין: ההערה שאני לא יודע אם מכוונת אליכם או לגורם אחר היא הערה נקודתית מאוד וטכנית אבל חשובה.

דב חנין: נתנו לרשויות מקומיות סמכויות, וטוב שכך עשינו, כולל מצלמות, לבצע בקרה ופיקוח על נסיעה בנתיבי תחבורה ציבורית.

דב חנין: הצד השני של המטבע הוא שהנתיבים האלה צריכים להיות מסומנים בצורה מאוד-מאוד ברורה.

דב חנין: הסימון הקיים היום בגוש דן הוא בלתי אפשרי, לא סביר, לא ברור ומטעה את האזרחים.

דב חנין: אנחנו לא רוצים להיות במצב שבו נתנו כלי לרשויות המקומיות להגן על התחבורה הציבורית אולם הרבה מאוד אנשים טובים, שלא רוצים לעשות שום דבר רע, מוצאים את עצמם בנתיב תחבורה ציבורית בגלל סימון לא ברור.

דב חנין: הסימון צריך להיות מאוד דרמטי, צריך להיות ברור מאוד איפה זה נתיב תחבורה ציבורית, כדי שאדם שעולה על הנתיב הזה יידע: קיבלתי החלטה ואולי אשלם עליה.

<רותי אמיר: בדיוק בסוף השבוע שעבר קיימנו דיון עם עיריית תל אביב-יפו בנושא הזה.

<רותי אמיר: גם מול משרד התחבורה טיפלנו בשינוי התקנות של השילוט, שיאפשרו פחות מלל ואותיות גדולות יותר.

דב חנין: וסימון על הנתיב, לא בצהוב שדומה ללבן.

דב חנין: זה גם צבע של מכבי וגם לא רואים את זה.

<רותי אמיר: זה יופיע בתקנות המתוקנות.

<קרן טרנר: צריך להגיד, אל"ף, שזה רשת.

<קרן טרנר: בי"ת, מעבר ל"מהיר לעיר" של נת"צים חדשים, הפרויקט כולל גם שדרוג וצביעה של הנת"צים הקיימים בתל אביב, בחלוקה של 50%-50% בינינו ובין עיריית תל אביב, בהיקף של יותר מ-100 מיליון שקל.

<קרן טרנר: בכל נת"צ חדש תהיה מצלמת אכיפה.

<קרן טרנר: הרשויות המקומיות מקבלות את ההכנסות.

<קרן טרנר: הוועדה עזרה.

איתן כבל: זה ברור.

איתן כבל: כבר הסדרנו את העניין הזה בוועדה.

דב חנין: הסימון על הכביש צריך להיות ברור מאוד.

דב חנין: תחליטו אתם על צבע שהציבור יראה אותו.

איתן כבל: אפרופו צבע – אנחנו מדברים פה על טכנולוגיות מכאן ועד להודעה חדשה, אבל אם יש דבר שלא מצליחים להתמודד אתו, למען השם, זה הצבע על הכביש.

איתן כבל: או שהוא נמחק, או שהוא מקווקו, או שאי אפשר להוריד אותו.

איתן כבל: עולות כל מיני שאלות ואני אומר: אלוהים, איך זה ייתכן?

<קרן טרנר: ואנחנו כבר בצבע היקר יותר.

איתן כבל: איך אתם לא מצליחים לתת לזה מענה?

איתן כבל: לאדוני יש תשובה?

איתן כבל: מה, הוא מ"טמבור"?

<קריאה: לא, אני לא מ"טמבור".

איתן כבל: אתן לאדוני לדבר בהמשך.

איתן כבל: בבקשה, אתן לד"ר יונתן אייקנבאום מ"גרינפיס" להציג מצגת קצרה.

<יונתן אייקנבאום: תודה רבה.

<יונתן אייקנבאום: ביקשנו ממכון שריד לערוך סקר בקרב תושבי גוש דן לגבי שאלות ספציפיות שקשורות ל"מהיר לעיר", שתי שאלות.

<יונתן אייקנבאום: אבל לפני כן, ביקשנו עוד שתי שאלות, שאחת אני משאיר פה, ומי שרוצה יוכל לקבל עותק שאוכל לחלק בסוף הישיבה.

<יונתן אייקנבאום: בכל אופן, ביקשנו מתושבי גוש דן לדרג מה בעיות התחבורה הכי חמורות בעיניהם ומה הבעיות הכי פחות חמורות.

<יונתן אייקנבאום: כל אחד דירג: זו הבעיה הכי חמורה, לאחריה הבעיה הזאת, וכן הלאה.

<יונתן אייקנבאום: אתם רואים את רשימת הבעיות לפניכם.

<יונתן אייקנבאום: למעשה מסקנה מעניינת מאוד, שמצד אחד אולי לא מפתיעה, אבל מבחינת האנשים הגודש הוא הבעיה שנחשבת לחמורה ביותר, ומצד שני, קיבלנו אתגר משמעותי מאוד מכיוון שנושא זיהום אוויר מתחבורה נחשב כבעיה הכי פחות חמורה, למרות שלפי הערכות ה-OECD וארגון הבריאות העולמי יותר מאלף אנשים מתים בטרם עת מזיהום אוויר.

איתן כבל: אבל עד שתמות, למה לעמוד בזמן הזה בפקק?

<קריאה: אנחנו יודעים שמספר הנפגעים בתאונות דרכים הוא כלום לעומת הנפגעים מזיהום האוויר.

דב חנין: זיהום האוויר הוא הצורה החיצונית של הפקק.

<יונתן אייקנבאום: אנחנו למעשה מבקשים לחבר את שני העולמות האלה לאור העובדה, בין השאר, שמכונית או אוטובוס או כל כלי רכב שעומד בפקק מזהם למעשה פי שתיים פר קילומטר.

<יונתן אייקנבאום: בשקף הבא אנחנו רואים כמובן בשורה חיובית ביותר בתוכנית שמטרתה להוציא את האוטובוסים מן הפקקים.

<יונתן אייקנבאום: שאלנו את האנשים, הצהרות כוונות: כאשר "מהיר לעיר" תתממש, האם אתם תגבירו את תדירות השימוש שלכם בתחבורה הציבורית?

<יונתן אייקנבאום: התשובה של הציבור – 44% אמרו שכן, הם יגבירו את תדירות השימוש שלהם בתחבורה הציבורית, לעומת 28% שאמרו שהם נוטים שלא.

<יונתן אייקנבאום: כמובן יש הבדל בין הצהרת כוונות למציאות, אבל גם בקרב הרכבים, מי שמחזיק ברכב פרטי, קרוב לשליש מן הנהגים אמרו שכן, הם יגבירו את תדירות השימוש שלהם בתחבורה ציבורית.

<יונתן אייקנבאום: השקף האחרון הולך לכיוון של המסקנות.

<יונתן אייקנבאום: דיברה לפניי נציגה של נתיבי איילון.

<יונתן אייקנבאום: פה אין בכלל ספק שנתיבי איילון עושים המון כדי לקדם בכל מחיר את נושא התחבורה הציבורית בגוש דן, אין על כך שום עוררין, אנחנו חס ושלום לא באים לערער על העובדה הזאת.

<יונתן אייקנבאום: אבל אנחנו יודעים, ודיברנו לפני כן – לא הייתי אומר שזו קייטנה של ראשי ערים אבל יש תסיסה בכל מיני ערים שקשה להשתלט עליהן.

<יונתן אייקנבאום: לכן ראינו לנכון, קיימת אפשרות שמשרד התחבורה או שר התחבורה, במידה ויש עיר סרבנית, יכריז על קטע שטח שהוא לצורך העניין קטע כביש חיוני והעבודה שם לא תתעכב.

<יונתן אייקנבאום: שאלנו את הציבור האם יתמכו בצעד כזה.

<יונתן אייקנבאום: 60% מן הציבור אמרו כן, שר התחבורה יכול פה להיכנס בנעלי הרשויות והציבור יתמוך בו, לעומת 35% שאמרו לא, שמשרד התחבורה לא ייכנס לעניינים של הרשויות המקומיות.

<יונתן אייקנבאום: המטרה ברורה: צריך לייצר תלם ברור מאוד, וזה מה שהוועדה כאן עושה.

<יונתן אייקנבאום: אנחנו מאוד-מאוד מברכים על זה.

<יונתן אייקנבאום: רצינו להוסיף כאן אבן קטנה, כדי להסביר שהציבור תומך במהלכים האלה, כדי שגם ראשי עיריות, מי שמתכוון להתמודד לרשויות העיר יבין שזה מצב התמיכה.

<יונתן אייקנבאום: אנחנו נדאג להפוך את הקול הזה לחזק יותר.

<יונתן אייקנבאום: אני גם מחזק את מה שאמרה יעל שמר לגבי סימון נתיבים בדרכים הבין-עירוניות.

<יונתן אייקנבאום: תודה רבה.

איתן כבל: תודה לך.

איתן כבל: ברשותכם, אאפשר עכשיו ללרה פארן, מנהלת קמפיין בארגון "15 דקות".

איתן כבל: זו שוב הזדמנות להודות לארגון "15 דקות" על העבודה היוצאת מן הכלל שאתם עושים ועל השותפות המלאה שלכם אתנו בעבודה.

איתן כבל: זה לא נותן לכם פריבילגיה ליותר ממה שנדרש... בבקשה.

<לרה פארן: קודם כול, שוב תודה על הדיון ועל השימועים החשובים מאוד הללו.

<לרה פארן: המצגת שלי מתייחסת לשלושת נושאי הדיון ואעבור עליהם בקצרה, ברשותכם.

<לרה פארן: נושא נת"צים בין-עירוניים, "מהיר לעיר" שמתייחס גם לכבישים בין-עירוניים – אנחנו כמובן מברכים מאוד על התוכנית וגם ליווינו אותה בשלבים של החתימה מול הרשויות המקומיות, אבל לצערנו הנושא הזה מדשדש.

<לרה פארן: אני מפנה את השאלה הזאת למנכ"לית, קרן טרנר.

<לרה פארן: למה בכבישים בין-עירוניים הנושא הזה לא מתקדם?

<לרה פארן: בכבישים עירוניים בתוך רשויות מקומיות, אנחנו מבינים, יש מחלוקות, צריך את האישור של הרשויות המקומיות, אבל למה בכבישים בין-עירוניים, שם הסמכות היא אך ורק של משרד התחבורה, זה לא זז?

<לרה פארן: אנחנו נותנים כאן דוגמה לשלושה כבישים ואיזה חיסכון עצום בזמן היה יכול להיות לכולנו אם היה נת"צ בכביש 2, בכביש 5 ובכביש 4.

איתן כבל: אלה שלושת הכבישים שבדקתם, או שאלה להערכתכם הכבישים הכי עמוסים בשעות העומס?

<לרה פארן: כביש 5 הוא מה שנקרא "הפקק של המדינה".

איתן כבל: כלומר, את מדברת ממה שנקרא ידע אישי.

<לרה פארן: גם ידע אישי ואלה גם שלושה כבישים שיש לגביהם תוכניות שיהיה נת"צ.

<לרה פארן: לא אנחנו המצאנו שצריך שיהיה בהם נת"צ.

<לרה פארן: כביש 5 ידוע כ"פקק של המדינה".

<לרה פארן: היום זמן נסיעה בשעות העומס שם יכול לקחת כ-50 דקות, כאשר זמן הנסיעה אם היה נת"צ, חישבנו את זה פשוט לפי זמן נסיעה בשעות השפל, יכול לקחת 15 דקות – הפרש של 35 דקות בכל יום, 13 שעות בחודש, 6 ימים בשנה.

<לרה פארן: עשינו חישוב כמה ימים בשנה אנחנו מבזבזים בפקקים.

<לרה פארן: בכביש 2 יש נת"צ מכיוון נתניה לכיוון תל אביב.

<לרה פארן: אנחנו מקבלים תלונות של נוסעים שאומרים שבבוקר נוסעים מנתניה לתל אביב מהר מאוד ועוקפים את הפקקים אבל כשהם חוזרים הביתה מתל אביב לנתניה הם תקועים בפקקים באוטובוסים עם כל ים המכוניות סביבם.

<לרה פארן: הם לא מצליחים להבין למה בבוקר יש נת"צ ואחר הצהרים אין להם נת"צ.

<לרה פארן: כביש 4 הוא גם אחד הפקקים הגדולים, מבר אילן ועד צומת מורשה.

<לרה פארן: 55 דקות לוקח הזמן לנסוע שם בכל יום.

<לרה פארן: אנחנו פשוט מבזבזים את החיים שלנו בפקקים.

<לרה פארן: לא מובן למה דווקא בכבישים בין-עירוניים, שם האחריות היא של משרד התחבורה בלבד, זה לא לזז, למה זה לא מתקדם.

<לרה פארן: כביש 5 כדוגמה, התהליכים שם נגררים במשך שנים.

<לרה פארן: שלוש שנים לקח למשרד התחבורה להחליט שצריך להכשיר נת"צ בכביש הזה והחליטו שזה יהיה נתיב אגרה.

<קרן טרנר: איך את סופרת את שלוש השנים הללו?

<קרן טרנר: מתי הבנת מה אנחנו החלטנו?

<לרה פארן: מתוך המעקב שלנו אחרי דרך ההתקיימות של הדברים האלה.

<קרן טרנר: במשך כמה שנים דיברנו על נת"צ שמאלי.

<קרן טרנר: ראש העין רצתה נת"צ ימני.

<לרה פארן: כל ההתבחבשויות האלה, כמה זמן הן לקחו?

<קרן טרנר: אין התבחבשויות.

<קרן טרנר: התחלנו לתכנן נת"צ שמאלי.

איתן כבל: לרה פארן, תעליבי אותם בצורה יותר עדינה.

איתן כבל: ..

איתן כבל: מה שחשוב – שזה לא מתקדם.

<לרה פארן: הרבה אנשים עומדים בפקקים בכל יום וזה לא מתקדם.

<לרה פארן: עכשיו יש תכנון לכך שיהיה נתיב אגרה, בעוד 5 שנים, במקום להכשיר שם נת"צ על נתיב קיים או בשוליים.

<לרה פארן: ראש העין עומדת להכפיל או לשלש את הגודל שלה, יתווספו עוד אלפי מכוניות על הכביש, שגם כך הוא כבר בקריסה תחבורתית טוטלית.

<לרה פארן: אנחנו לא מבינים למה לא מכשירים נת"צ כבר עכשיו.

<לרה פארן: אפשר להכשיר בתוך כמה חודשים.

<קרן טרנר: בטח.

<קרן טרנר: את מהנדסת שאת אומרת את זה?

<לרה פארן: לא, אני לא מהנדסת.

<קרן טרנר: אז למה את אומרת שתוך כמה חודשים אפשר להכשיר?

<קרן טרנר: בסדר לשאול: משרד התחבורה, איך אתם יכולים לעשות את זה מהר יותר?

<לרה פארן: כמה זמן ייקח להכשיר נתיב בשוליים או בנתיב קיים?

<קרן טרנר: לקח המון זמן לתכנן את הנתיב בשול בכביש 2.

<קרן טרנר: הנתיב בשול בצד השני, אם רוצים לעשות אותו זה דורש קיר אקוסטי באזור כפר שמריהו ובהרצליה ואלף ואחד דברים.

<קרן טרנר: המחשבה שאוטובוס יכול מחר בבוקר לנסוע על שול, זו מחשבה של מישהו שהוא לא מהנדס אלא הוא בא מהצד.

<קרן טרנר: אז אל תזרקו שטויות.

<לרה פארן: אז אולי תהיה לי זכות לדבר עם המהנדס.

<קרן טרנר: לא, אבל עם כל הכבוד לגורמי המקצוע, תבואי ותגידי: למה אתם לא עושים את זה מהר יותר?

<קרן טרנר: ויסבירו גורמי המקצוע.

<קרן טרנר: אבל לפחות אל תגידי שאפשר לעשות את זה בכמה חודשים כי אף פעם לא עשית דבר כזה, אף פעם לא תכננת דבר כזה.

<קרן טרנר: את כנראה לא יודעת מה המורכבות של זה.

איתן כבל: לרה פארן, אני רוצה להגן עליך קצת.

<לרה פארן: אני נוגעת בנקודות רגישות.

איתן כבל: זה בסדר גמור.

איתן כבל: בדיוק בשביל זה אנחנו כאן.

איתן כבל: גברתי המנכ"לית, מאז כניסתך לתפקיד, גם העובדה שאת מופיעה כאן בכל דיון כשלעצמה מראה את עוצמת היחס שלך כלפי הנושא.

איתן כבל: אני מנסה לומר: "בתכלס" יש בעיה.

איתן כבל: אני לא רוצה לתת לה ציונים.

<קרן טרנר: אדוני היושב-ראש, צריך לדבר בשפה של עשייה ולא של דיבורים.

<קרן טרנר: אני לוקחת את זה אישית ולכן אני מתרגשת מאוד כשמדברים.

<קרן טרנר: הייתי גם סמנכ"לית תשתיות במשך 5 שנים לפני התפקיד הזה.

<קרן טרנר: אני רק רוצה שיינתן הכבוד הראוי לגורמי המקצוע, שבאמת עובדים מאוד-מאוד קשה, וגם יושב להם על המצפון הסיפור הזה, שכולם עומדים בפקק.

<קרן טרנר: אתה חושב שלא היינו רוצים לחסוך את המיליארדים האלה ומחר בבוקר לעשות נת"צים על כל השוליים?

<קרן טרנר: אבל אי אפשר.

איתן כבל: תודה, גברתי.

איתן כבל: אני סמוך ובטוח, בוודאי במה שנוגע לך.

איתן כבל: אבל יחד עם זאת, מה לעשות, כשאנחנו יוצאים בבוקר- - -

<קרן טרנר: אנחנו חייבים דין וחשבון למה זה לא יקרה מחר.

איתן כבל: אני לא יכול להעביר קלטת מרגיעה שלך לכל הנהגים.

<קרן טרנר: בהחלט אנחנו חייבים לתת דין וחשבון למה לא יותר מהר.

איתן כבל: את צודקת, אני לא מתווכח אתך.

איתן כבל: את יודעת שאני תומך בך, לא במאה אחוז אלא בכל הכוח בעניינים האלה.

איתן כבל: אני מנסה להגיד: לרה פארן, תהיי בבקשה יותר עדינה.

איתן כבל: אמרתי את זה כדי קצת לרכך את הטון.

איתן כבל: כי באמת נמצאים כאן אנשים, לפחות נמצאת כאן המנכ"לית שיוצאת מגדרה.

<לרה פארן: אנחנו יודעים.

איתן כבל: זה לא אולי, זה לא ליד, לא כאילו.

איתן כבל: היא יוצאת מגדרה והיא ראויה לכל הכבוד, לא כמילים מן הפה אל החוץ.

איתן כבל: לזה אני מכוון.

איתן כבל: לכן היא מרגישה את ה"קיפודיות" בדבריך.

<לרה פארן: אשתדל קצת לרכך.

<לרה פארן: לגבי נת"צים עירוניים – קודם כול, שמחתי לשמוע עכשיו מרותי אמיר שיש התקדמות בערים שציינת.

<לרה פארן: עד לפני זמן לא רב קיבלנו תלונות מחלק מן הרשויות המקומיות שאין התקדמות, אז אנחנו שמחים לשמוע שיש התקדמות.

<לרה פארן: למרות זאת, עומדות לנו כדגל אדום הבחירות המקומיות שיהיו באוקטובר 2018, שלא נוחתות עלינו בהפתעה, וחלק מראשי העיריות עשויים לחזור בהם.

<לרה פארן: קצת צר לנו לדעת שלא התחילו את הביצוע עוד לפני הבחירות המקומיות.

<לרה פארן: ידעתם שהבחירות מתקיימות באוקטובר 2018, זה לא נחת כדבר חדש.

<לרה פארן: אנחנו מפחדים מאוד שההישג ירד לטמיון.

<לרה פארן: יונתן אייקנבאום הזכיר, יש סמכות בחוק למשרד התחבורה להכשיר דרכים מסוימות כדרכים חיוניות למעבר לתחבורה ציבורית.

<לרה פארן: משרד התחבורה השתמש בסמכות הזאת בז'בוטינסקי בפתח תקווה ובשוק המקומי בפתח תקווה כשיה בכך צורך.

איתן כבל: הרעיון ברור.

<לרה פארן: זה חשוב מאוד, כי הוא לא משתמש בסמכות הזאת.

<לרה פארן: אם יש ראש עירייה סרבן אז הם צריכים להשתמש בסמכות הזאת.

איתן כבל: אגיד לך מה העניין: הם השאירו את זה לוועדת כנסת, כלומר זו לא תהיה מיתת נשיקה, זה יהיה בחנק או סקילה.

<קרן טרנר: אנחנו ביקשנו שזה יעבור לפה.

איתן כבל: החמוֹר ירגיש יותר בנוח מהקבורה שרוצים לעשות לעניין הזה.

<לאה ורון: חבר הכנסת פולקמן ביקש שזה יידון בוועדת הכלכלה.

<קרן טרנר: גם אנחנו.

<קריאה: לאה ורון לא באה לייצג את עמדת הוועדה.

איתן כבל: זה היה עוזר מאוד, דרך אגב.

איתן כבל: זה מסוג הדברים שאתה יודע את התוצאה טרם התכנסותנו.

איתן כבל: חברים, הייתי מצפה, אם כבר, שמשרד האוצר היה מכריז על משבר קואליציוני, אבל אם זה לא קרה אז עזוב.

איתן כבל: כולנו יודעים מה הסיבה אז חבל לבלבל את המוח סביב השולחן הזה.

איתן כבל: בקיצור, שגברתי תדע, כפי שאמרתי קודם:

איתן כבל: אם ראשי הרשויות המקומיות חושבים – וזה החל מראש העין ועבור גם לישובים מעבר לקו הירוק, ששם יש פקקים בשעות מסוימות שהם כבר לא פחות ממקומות אחרים – שיידע הציבור שהם מעכבים תהליכים שיכולים לייצר הקלה בעומס והם יוכלו לשרוד – יש להם טעות גדולה מאוד.

<לרה פארן: זה גם קורה.

<לרה פארן: ראש עיריית גבעתיים, כדוגמה, סרב לחתום על תוכנית "מהיר לעיר", הוא "תוקע" את התחבורה בגוש דן.

איתן כבל: הוא חתם.

<לרה פארן: הוא חתם חלקית מאוד.

<לרה פארן: הוא לא חתם בכצנלסון ובוויצמן.

<לרה פארן: כלומר, זה קורה.

<קרן טרנר: נכון, ובואו נראה אם הוא ימשיך.

איתן כבל: לרה פארן, אני אומר לך שזה מסוג הדברים שיונחו על סדר היום הציבורי.

<לרה פארן: מעולה.

<לרה פארן: אם אוכל להגיד משהו קצר על מסופים.

<לרה פארן: דיברו פה הרבה על התסכול של הנהגים.

<לרה פארן: אנחנו גם משתתפים מאוד בטענות על תנאי העבודה הקשים שלהם, אבל לא הוזכר איך הנוסעים נפגעים מן המחסור במסופים.

<לרה פארן: בעצם אי אפשר להוסיף שירות אם אין מסופים של תחבורה ציבורית.

איתן כבל: גברתי המנכ"לית, הם לא עשו עם זה כלום, הם עדיין לא החליטו מה הם רוצים לעשות עם העניין הזה.

<קרן טרנר: אבל לפחות זה פוצל.

<קרן טרנר: עוד לא הוחלט, אבל גם לא הוחלט שלא.

איתן כבל: יקירה, אל תהיי מרוצה עכשיו ממה שאין לך סיבה להיות מרוצה ממנו אם נסדיר את העניין.

איתן כבל: הם עדיין לא קיבלו החלטה מה באמת הם רוצים לעשות בעניין הזה.

איתן כבל: מכיוון שהם לא יכולים להעלות את זה למליאה להצבעה הם ביצעו את הפעולה המתבקשת על פי כללי המשחק, לפצל את זה.

איתן כבל: הפיצול הוא לא כי הם החליטו שהם רוצים לקדם את זה ואמרו: "זה לא מסוג הדברים שצריך להביא אותם בחוק ההסדרים אלא צריך להביא אותם לוועדה.

איתן כבל: " זה לא היה הטיעון שלהם.

<לרה פארן: בנוגע למסופים, גם הנוסעים נפגעים מן המחסור במסופים, מכיוון שאי אפשר להוסיף שירות.

<לרה פארן: לדוגמה, הייתה התוכנית של קווי הזנק, קווים מהירים לאזורי תעסוקה.

<לרה פארן: קיבלנו פנייה נוגעת ללב מאישה שגרה בהרצליה, אישה מבוגרת יחסית שעובדת בעתידים, שהקו שלה לא יצא אל הפועל, הקו שהיה מתוכנן מהרצליה לעתידים.

<לרה פארן: אחרי בירור הסתבר שפשוט אין מקום במסוף עתידים להחנות את האוטובוס, אז היא צריכה להמשיך בכל יום לנסוע מהרצליה לעתידים בקו שהנסיעה בו לוקחת לה שעה.

<לרה פארן: זה נתון די מטורף על מה שקורה רק בתל אביב.

<לרה פארן: אתם יכולים לראות כמה שטחים יש לרכבים פרטיים בתל אביב לעומת כמה שטחי חניה יש לאוטובוסים.

<לרה פארן: על כל עמדת חנייה אחת לאוטובוסים יש 280 עמדות חנייה למכוניות פרטיות.

<לרה פארן: זה נתון מטורף לדעתנו.

<לרה פארן: יש המון חניונים לרכבים פרטיים, שהיה אפשר להכשיר אותם ולהפוך אותם למסופים לתחבורה ציבורית, אם באמת היו רוצים לעשות העדפה אמיתית לתחבורה ציבורית.

<לרה פארן: הנושא הזה נתקל במחסומים, גם מצד הרשויות המקומיות, שזה נופל ביניהן לבין משרד התחבורה.

<לרה פארן: אנחנו מציעים למשרד התחבורה לעשות תוכנית, כמו "מהיר לעיר", בנושא מסופים, להיפגש עם כל עירייה ולדחוף אותה.

<לרה פארן: נשמח ללוות את זה.

<רותי אמיר: הערה קצרה לשני הנושאים, גם בעניין "מהיר לעיר" וגם בעניין מסופים.

<רותי אמיר: אנחנו מאמינים שצריך לעבוד בשיתוף הפעולה.

<רותי אמיר: בסך הכול הרשויות, 17 ערים שחתמו אתנו, משתפות אתנו פעולה בצורה יוצאת מן הכלל.

<רותי אמיר: ההערה השנייה היא לגבי תוכנית אב לפריסת מסופים במטרופולין תל אביב, שאנחנו היום מכינים עבור משרד התחבורה.

<רותי אמיר: אנחנו בשלבי סיום.

<רותי אמיר: כרגע אנחנו נפגשים עם משרד התחבורה, מינהל התכנון במשרד האוצר והרשויות המקומיות כדי לאתר בכל רשות ורשות את השטחים הנדרשים למסופים, שיספיקו לצרכי התחבורה עד לשנת 2040.

איתן כבל: תודה, גברתי.

איתן כבל: רשות הדיבור לאשר מאיר מ"פורום קהלת", בבקשה.

איתן כבל: יש כאן עוד אנשים שרוצים להתייחס ולדבר?

איתן כבל: לאחר מכן אאפשר את רשות הדיבור ליהודה בר אור.

מאיר: אנחנו ב"פורום קהלת" מזדהים מאוד עם הצורך להבטיח תנועה חופשית של אוטובוסים בכבישי הארץ.

מאיר: אנחנו סבורים שהדרך הטובה ביותר היא על ידי תמחור השימוש בכביש בסגנון הנתיב המהיר.

מאיר: ניתן למעשה להפוך עורקים רבים בארץ לנתיבים מהירים שבהם תהיה זרימה מרבית תמידית של אוטובוסים ורכב פרטי כאחד.

מאיר: מדיניות זאת הופכת את כל נתיבי התחבורה לנת"צים בצורה תמידית.

מאיר: הניסיון בערים רבות בחוץ לארץ מראה שהשקת אגרות תנועה על עורק כלשהו מלווה בקביעוּת בגידול ניכר מאוד בשימוש באוטובוסים.

איתן כבל: תודה.

איתן כבל: אני מכיר את עמדתכם, זה לא בא כרעם ביום בהיר.

איתן כבל: גם העמדה שלכם חשוב שתישמע, וגם מכם אני לומד דברים, גם אם אני לא מסכים לכל דבר שאתם אומרים.

איתן כבל: מה שתמיד מפריע לי זה – למשל כאן, ברגע שזה הופך להיות בתשלום: יש דברים שהם חובה של המדינה למען האזרחים שלה.

איתן כבל: אם אני מסדיר כבישים שהם רק למי שיש לו את היכולת – הרי מה קורה?

איתן כבל: גם כך בחברה הישראלית נוצרות יותר ויותר שתי קבוצות.

מאיר: העניין הוא שעל הכול משלמים.

מאיר: היום משלמים במשאב של זמן, ואנחנו רוצים להמיר את אגרות התשלום בכסף, שילכו מהר יותר.

מאיר: הם ישלמו בכסף במקום בזמן.

מאיר: זה חלק מן המשאבים, מן הכסף, שאפשר להשקיע אותו בתחבורה ציבורית ובתשתיות אחרות.

איתן כבל: נראה לי שלא נגיע להסכמות.

מאיר: אנחנו כבר משלמים בזמן.

<קרן טרנר: אנחנו מקדמים נתיבים מהירים בכל הכניסות לתל אביב, כאשר תחבורה ציבורית תיסע שם ראשונה.

איתן כבל: יהודה בר אור, בבקשה, יושב-ראש איגוד המוניות הארצי, ואחריו עמירם סטרולוב, ולאחר מכן יעקב בבילה ויער אמיר.

איתן כבל: בבקשה.

<יהודה בר אור: אני אומר מתוך ניסיון של יותר מ-41 שנים שאני יותר בכביש מאשר בבית.

<יהודה בר אור: כך חי נהג מונית: יותר שעות בכביש מאשר בבית.

<יהודה בר אור: את כל הדברים שאתם מדברים עליהם בנתונים, אנחנו רואים ביום-יום, שעה-שעה.

<יהודה בר אור: אני מקבל דיווחים ממאות נהגים, שכל יום מתלוננים על כל מה שקורה.

<יהודה בר אור: אמנה 4–5 דברים שהכי מפריעים לנו, שנותנים פתרון, לפי הבנתנו, לכל הנושא.

<יהודה בר אור: קודם כול, לפני שאתחיל לפרט, זו הפעם הראשונה שאני רואה שמנכ"לית משרד התחבורה באמת יושבת פה ובאה לכל דיון.

<יהודה בר אור: אני פה כבר 18 שנים ולא ראיתי כזאת התייחסות מקצועית.

<יהודה בר אור: מילה טובה מגיעה לך.

<יהודה בר אור: קודם כול אנחנו מציעים כרגע – אנחנו לא קובעים, אנחנו אומרים שזאת המציאות.

איתן כבל: יש עניינים ביניכם שלכן פתחת עם העניין הזה?

<יהודה בר אור: לא.

<יהודה בר אור: קודם כול, כשמדברים על פיקוח על נתיבים, צריך לא רק לשים מצלמות באופן פסיבי אלא צריך גם לשים נוכחות של שוטרים במקום או פקחים.

<יהודה בר אור: עד שאנשים ילמדו שיש באמת מצלמות ויקבלו הביתה דוח הם עוד ימשיכו לנסוע בנתיבים האלה.

<יהודה בר אור: צריך לתת להם לפחות 6 חודשים פיקוח של אנשים בשטח, כי שוטר בשטח מסביר ומכוון, אז זה גם יציל אותם מרפורט, אבל לפחות ילמד את השאר ותהיה לנהג אפשרות להבין איפה הוא עומד.

<יהודה בר אור: דבר שני, אני חושב שצריך להכניס את כל הנתיבים לסימון הרבה יותר בולט לציבור, וגם לאפשר למוניות להיכנס לכל מקום ולכל עיר.

<יהודה בר אור: יש יותר מ-22,700 נהגי מוניות שמסיעים ביום יותר מ-400,000 אנשים.

<יהודה בר אור: אנחנו סובלים מכך שאנחנו לא נכנסים לכל מקום.

<יהודה בר אור: צריך גם את זה לפתור אחת ולתמיד.

<יהודה בר אור: מונית היא תחבורה משלימה.

<יהודה בר אור: אין סיבה שהמונית לא תוכל להיכנס לכל נתיב, כולל בפולג.

<יהודה בר אור: אנחנו אומרים – זה דבר שאתם אולי לא אוהבים לשמוע, קשה לכם לשמוע אותו, אבל אני אומר בצורה ברורה – יש לקדם את הנסיעה השיתופית במוניות.

<יהודה בר אור: אנחנו יודעים איך לעשות את זה.

<יהודה בר אור: לא מספיק דנים אתנו כדי לפתור את זה.

<יהודה בר אור: אני מצטער מאוד שזמן רב זה מתעכב כי ניתן להכפיל ולשלש את מספר הנוסעים שיישבו במוניות, אפילו להגיע ל-1,200,000 נוסעים ביום, רק אם תהיה לי יותר עזרה מכולם.

<יהודה בר אור: הנושא הבא שחשוב מאוד להציג כדי שכולם יבינו, הייתה תוכנית לפני 25 שנים של צ'יץ' שרצה לסגור את העיר תל אביב מ-7 בבוקר ועד 7 בערב.

<יהודה בר אור: אני חושב שהתוכנית הזאת ב-4 ערים בארץ חייבת לפעול, לסגור את העיר, להכניס שאטלים, להכניס מוניות שירות, להכניס מוניות ספישל, להכניס אוטובוסים, באופן שאנשים יעמידו את הרכבים הפרטיים בנקודות מסוימות ומשם להעלות את כולם לתחבורה ציבורית ולהזרים אותם לעיר.

<יהודה בר אור: כי מה שלא יהיה, האנשים שלנו בארץ מפונקים ורוצים כל אחד לנסוע באוטו שלו, לא רוצים לעבור.

<יהודה בר אור: אם לא תיתן להם סיבה אמיתית או חוק שיעמיד אותם בחניונים וייסעו עם מוניות – סגור להם את העיר, אדוני, לא שלוש פעמים בשבוע, ואפילו לא על פי החוק ההולנדי, שהייתי חלק ממנו – הייתי אמנם צעיר יותר אבל גם סבלתי מזה.

<יהודה בר אור: אני אומר בצורה ברורה, צריך לסגור את העיר, אי אפשר אחרת, כי אנחנו נמצאים בבעיה.

<יהודה בר אור: אם את כל זה לא ייקחו ברצינות פעם אחת ולתמיד ויעמידו את כל העניין הזה במקומו, החשוב ביותר, כפי שאמרו פה אנשים, בעיר ובכל מקום, לכל נהג מונית ולכל אדם שעובד בתחבורה ציבורית יש בעיה.

<יהודה בר אור: אפשר לשים כל מיני מתקנים שבהם אפשר לעצור ולהיכנס לשירותים.

<יהודה בר אור: כל עוד לא יהיו הדברים האלה, תמשיך לדבר פה עוד מאה פעמים ויהיו אלף דיונים והגודש רק יגדל.

<יהודה בר אור: אם לא תסגור את העיר, לא יהיה לך פתרון.

<יהודה בר אור: תודה רבה.

איתן כבל: תודה.

איתן כבל: עמירם סטרולוב, בבקשה תתפוס את מקומך, אבל עד שתתפוס את מקומך, בינתיים ידבר יעקב בבילה, ראש חטיבת התנועה בחברת "דן", בבקשה.

<יעקב בבילה: יהודה בר אור אמר את רוב הדברים.

<יעקב בבילה: הרי יש תוכניות נהדרות, כמו למשל "מהיר לעיר", אבל כל זה לוקח שנים.

<יעקב בבילה: בפועל היום אנחנו חברה שעובדת בגוש דן, החברה הגדולה ביותר מאז תחילת עבודות הרכבת הקלה.

<יעקב בבילה: עוד מעט יתחילו העבודות על הקו הסגול והקו הירוק של הרכבת הקלה.

<יעקב בבילה: כל עבודות הרכבת הקלה הן רק הפרומו למה שהולך להיות בגוש דן.

<יעקב בבילה: השאלה אילו פתרונות מיידיים יש.

<יעקב בבילה: בפועל ביום-יום אנחנו סובלים.

<יעקב בבילה: "מהיר לעיר" זה נהדר ואנחנו שותפים לכול, הכול בסדר.

<יעקב בבילה: מה עושים כרגע?

<יעקב בבילה: בז'בוטינסקי מרכבת מרכז ועד פתח תקווה יש נת"צ, הכול מצוין, אבל אין אכיפה.

<יעקב בבילה: אנחנו מסיעים שם ביום מאות אלפי נוסעים.

<יעקב בבילה: אני לא רואה פתרונות מיידיים.

<יעקב בבילה: לטווח רחוק – אני רואה.

<יעקב בבילה: פתרונות מיידיים אני לא רואה.

<יעקב בבילה: נשמח לשמוע אילו פתרונות מיידיים יינתנו.

איתן כבל: תודה.

איתן כבל: ברשותכם, לפני שאני מעביר אליך את רשות הדיבור, מכיוון שהמנכ"לית צריכה לצאת, וגם אילנה שפרן צריכה עוד לדבר, ברשותכם אני רוצה לקרוא כאן חלק מן הסיכום של הדברים, שחשוב לי שגברתי המנכ"לית, שבאמת השקיעה פה הרבה זמן, תשמע.

איתן כבל: אני רוצה להזכיר שבמהלך הדיונים נכנסנו לעובי הקורה ועסקנו בכל הנושאים המהווים את הבעיה, אך גם את הפתרון, ולא יצאנו בידיים ריקות, הגענו כאן גם להסכמות.

איתן כבל: אני רוצה להדגיש את העבודה המשותפת והחשובה של משרד התחבורה ומשרד האוצר ביחד עם ארגוני החברה האזרחית וגיבוש שורה של מהלכים שניתן להניעם באופן מיידי, לא בשנת 2040, אפרופו דבריו של יעקב בבילה, ולא בשנת 2021, אלא בהקדם האפשרי.

איתן כבל: המבחן בראש ובראשונה הוא לא לספר לנו על התוכניות שיהיו כאשר נכדינו יגדלו, והם יספרו את זה אחר כך כמור"קים לנינים שלנו, אלא שנוכל לראות דברים בלוח זמנים ובטווחים שאפשר להתמודד איתם.

איתן כבל: ואם לא, כפי שאמרתי, בלי קשר לדברים שאמר יהודה בר אור, לא יהיה מנוס מלקבוע ימים כאלה ואחרים של מניעת כניסה לערים, ואף אחד מאתנו לא רוצה להגיע למציאות הזו בדרך הזו.

איתן כבל: לכן בראש ובראשונה יש צורך בתקצוב וסלילת נת"צים ורישות כל הארץ בנת"צים.

איתן כבל: אם לא נצליח לרשת בתוך שנה וחצי את החלק הארי, ובתוך שלוש שנים להשלים באמת רישות ארצי, כל מה שעשינו פה הוא לשווא, כל הדיבורים, הגדולים יותר והגדולים פחות.

איתן כבל: יתרה מכך, גם יש מי שצריך לשלם על העניין הזה ציבורית, אם זה ראשי רשויות מקומיות, אם זה משרדי ממשלה.

איתן כבל: כפי שאמרתי וכפי שד"ר יונתן אייקנבאום הציג כאן, באמת נושא התחבורה הציבורית והגודש בכבישים הוא הנושא בה"א הידיעה היום.

איתן כבל: נדמה לי ש"לובי 99" ערך סקר על הדחיפויות, מה הוא הנושא הדחוף והחשוב ביותר לאזרחי מדינת ישראל.

איתן כבל: באמת נושא התחבורה הציבורית והגודש בכבישים היה הנושא הראשון שהעלו אזרחי מדינת ישראל.

איתן כבל: אנחנו לא עוסקים רק בפרויקט "מהיר לעיר" אלא בפרויקטים שמצריכים פעולה מיידית.

איתן כבל: אני אומר את זה קצת בהגזמה, בהמשך למה שאמרה לרה פארן, אני לא בא להתריס, אלא במקומות שכבר אפשר – אומר את זה בלשון "פושטית" – לקחת צבע ומברשת.

איתן כבל: ברור לי שזה לא "מתכתב" בצורה הזו אלא, אם את שואלת אותי, חייב לקום לנושא הנת"צים צוות פעולה מיוחד.

איתן כבל: להבדיל מהמשטרה, שמקימה צוות צח"מ, צוות חקירה מיוחד, פה צריך להקים צוות פעולה מיוחד, צפ"מ.

<אילנה שפרן: יש תוכנית מתאר ארצית, תמ"א 42, שמטפלת בזה.

איתן כבל: אנחנו כבר שנים מחכים לתוכנית המתאר.

<אילנה שפרן: משרד התחבורה עצר אותה.

איתן כבל: אני לא רוצה את תמ"א 42 ולא את תמ"א 43.

איתן כבל: אני לא מחכה יותר לאף תמ"א, לא לתמ"א ולא לממא.

איתן כבל: אנחנו מתעסקים עכשיו במתן פתרונות.

איתן כבל: אין לנו זמן להתחיל להתעסק עם התמ"אות.

איתן כבל: התמ"אות הללו מונחות לא מאתמול בבוקר והגודש בכבישים לא פרץ השבוע.

איתן כבל: המתכננים לא יצאו עכשיו החוצה ואמרו: "היי, מה קרה?

איתן כבל: למה יש עומס?" זה חלק מאותה מדיניות, שהמדינה במשך שנים עשתה קופון שלם ועושה קופון שמן על העובדה שיש גודש בכבישים.

איתן כבל: זה לא המצאה.

איתן כבל: אנחנו אומרים: בסדר, המדינה רוצה להמשיך לעשות קופון, בבקשה, אבל בואו נאזן בתוך כל התהליכים הללו.

איתן כבל: לאחר הדיון על המשבר בתחבורה הציבורית בירושלים אני רוצה להזכיר שהתקבלה החלטה משותפת עם משרד האוצר ומשרד התחבורה, שירושלים תהיה, אם לא העיר הראשונה אז בוודאי בין הערים הראשונות שצריך לבצע בהן את המכרז למוניות השירות.

איתן כבל: מוניות השירות ייכנסו בהקדם האפשרי כאמצעי תחבורה ציבורית משלים לאוטובוסים.

איתן כבל: אני רוצה להזכיר לדרור גנון ולגברתי המנכ"לית – יושבים כאן נהגי מוניות השירות – שאנחנו מבקשים להביא לנו מייד אחרי חזרתנו מן הפגרה, בבקשה, את התקנות כדי שתוכלו להתחיל לצאת מן הכוח אל הפועל, כי בלי זה אי אפשר להוציא את המכרזים וחבל מאוד שאנחנו מתעכבים בתהליך הזה.

איתן כבל: לאחר הדיון האחרון על האוטובוסים ושמיעת העדות המצמררת של רבקה מכלוף, נהגת האוטובוס שנמצאת כאן, ביחד עם "לובי 99", ביחד עם ההסתדרות, אבי אדרי, ו"כוח לעובדים", בכוונתנו להניח הצעת חוק פרטית, שעליה יהיו חתומים בוודאי דב חנין חברי וכל חברי ועדת הכלכלה, שתעגן בחוק את נושא צבירת הוותק של נהגי האוטובוס ותבטיח אחת ולתמיד שכל הזכויות לא יאבדו ברגע שמפעיל אחד זוכה במכרז.

איתן כבל: זה must, אי אפשר אחרת.

איתן כבל: העובדה שבכלל נדרש כאן תיקון לחוק – אני מקווה מאוד, ונבוא גם בדין ודברים, אני חושב שמי שצריך להוביל את זה הוא גם משרד האוצר וגם משרד התחבורה.

איתן כבל: בזה לא צריך כאן לחכות לביאת המשיח.

איתן כבל: זה כל כך ברור מאליו, זה חלק מאותם תנאי שירות שבלעדיהם לא ניתן באמת להניע את התחבורה הציבורית.

איתן כבל: וזאת כדי להפוך את המקצוע לאטרקטיבי יותר.

איתן כבל: אני באמת מצפה לשיתוף פעולה של כל הגורמים הנוגעים בעניין.

איתן כבל: העלינו כאן נושאים מנושאים רבים.

איתן כבל: נמצא פה אהוד בקר ממרכז המחקר והמידע של הכנסת שאמור בסוף להכין לנו את הסיכום של כל מה שעשינו כאן, גם כסיכום כולל וגם כסיכום אופרטיבי לביצוע.

איתן כבל: שם נפרט בצורה רחבה יותר מאשר ההתייחסות שלי לדברים כעת.

איתן כבל: לבסוף, כדי לעקוב אחר יישום המהלכים, הוועדה תקים צוות תחבורה ציבורית שיכלול את נציגי החברה האזרחית שירצו לקחת חלק, ואני מתכוון לאלה שיהיו פעילים, לא אלה שיבואו לעשות "וי", וכמובן חברי כנסת.

<לאה ורון: אין דבר כזה צוות שיכלול נציגי חברה אזרחית.

איתן כבל: אסביר.

איתן כבל: ידעתי שגברתי תעיר לי.

איתן כבל: אני מתכוון לוועדה בראשות חבר הכנסת דב חנין.

איתן כבל: הכוונה להעלות אותה מדרגה נוספת, מכיוון שפה אנחנו כבר מתחילים מנקודת מוצא אחרת לגמרי, וכן להפוך את החברה האזרחית לשותפה הרבה יותר פעילה.

איתן כבל: לא במובן שעכשיו אנחנו מעבירים אותם פה התמודדות בכנסת, אלא גם להבהיר מי רוצה באמת להיות שותף באופן אינטנסיבי ומי בא רק לעשות "וי".

איתן כבל: לסיום, אני באמת רוצה להודות למנכ"לית משרד התחבורה, בראש ובראשונה לה, ואני רוצה להודות כמובן לכם ולדרור גנון ולומר שזו ההזדמנות.

איתן כבל: שמעת מכל הכיוונים פניות כלפיך – אין מה לעשות, אתה האיש שהכול נמצא תחת ידיו.

<עמירם סטרולוב: והוא עושה.

איתן כבל: יש סיבה לחנופה?

<עמירם סטרולוב: כן.

איתן כבל: רק רציתי לוודא.

איתן כבל: אם יש אז על הכיפק.

איתן כבל: אני אומר ברצינות, דרור גנון, זה באמת מונח על כתפיך.

איתן כבל: אני אומר את זה לא מן הפה אל החוץ, אלה באמת דברים אמיתיים.

איתן כבל: אגיד גם לך כי אני יודע, על המימיקה שלך אפשר לעשות סרט, גם אם לא ניתן לך עד היום להגיד מילה אחת, אבל לא הפסקת "לדבר".

<קרן טרנר: בעיקר שמענו.

איתן כבל: נכון.

איתן כבל: הנקודה המרכזית היא, חשוב לי לומר לך, דרור גנון, כי אני יודע שהדברים מונחים לפתחך, זו לא התרסה אישית כלפיך.

איתן כבל: אני חושב שגם אתה, עם הניסיון העצום שלך, וגם המנכ"לית, עם הניסיון הגדול שלה, אני חושב שמכל הגורמים שהגיעו לכאן מכל המקומות – "מכל מלמדי השכלתי".

איתן כבל: זה לא נאמר מן הפה אל החוץ בהקשר שאנחנו עוסקים בו כאן, אלה באמת אמירות שנטועות היטב.

איתן כבל: אין לי ספק שגברתי ואדוני, ובוודאי גם אנשי משרד האוצר, יוצאים מכאן עם תובנות גדולות מאוד בעניין.

<קרן טרנר: אני מבקשת להודות לך.

איתן כבל: את זה תגידי בסוף.

איתן כבל: את יכולה להאריך בברכות.

איתן כבל: ..

איתן כבל: ברצוני לנצל את ההזדמנות ולהודות לכל מי שלקח חלק בדיונים.

איתן כבל: ראשית, לשותפי – אני רואה את דב חנין באמת שותף בכיר בעניין הזה, שעוסק בשוטף אף יותר ממני.

איתן כבל: לכבוד היה לי לתת לך את הזכות להוביל, ולהמשיך להוביל את ועדת המשנה לתחבורה ציבורית.

איתן כבל: אתה אדם מדהים.

איתן כבל: אני לא יודע לומר את זה על כל אחת ואחד בבית הזה.

איתן כבל: אני נותן את דב חנין כדוגמה ומופת במגוון רחב של נושאים, ובוודאי בנושא הזה.

איתן כבל: וכמובן לחברתי תמר זנדברג, שיזמו ביחד אתי את הדיון.

איתן כבל: לארגונים החברתיים, ובראשם כמובן לגיל יעקב מארגון "15 דקות", שהוא איש מקצוע מן השורה הראשונה, שגם אם הוא מרגיז לעתים ומעצבן, הוא עושה את הדברים מכל הלב ומתוך כוונת מכוון לקדם את הדברים.

איתן כבל: אני רוצה להודות למרב דוד, ידידתי מ"לובי 99", לאנשי האקדמיה שהופיעו בוועדה והעשירו אותנו בידע שלהם: פרופ' משה גבעוני, ד"ר רוברט אסחאק, עמירם סטרולוב, אירית לבהר, ד"ר יובל הדס, מירב מורן מ"דה מרקר", לתושבים המעורבים, לנהגים, לוועדים, למפעילי התחבורה הציבורית.

איתן כבל: למשרדי הממשלה, וכפי שאמרתי, בראשם משרד התחבורה, למנכ"לית הנהדרת קרן טרנר ולדרור גנון, לאגף התקציבים במשרד האוצר, לעדי חכמון, לאסף וסרצוג היפה, להראל שליסל שהיה שותף מלא בכל הדיונים.

איתן כבל: באמת עשיתם עבודה מדהימה, תודה לכם.

איתן כבל: זה לא כל כך טריוויאלי שרואים שותפוּת כפי שנראתה כאן מאגף התקציבים בעניין הזה.

איתן כבל: ייאמר לזכותם שנכון לרגע זה כל משימה שהטלנו לפתחו של אגף התקציבים התקבלה בזרועות פתוחות.

איתן כבל: זה דבר שצריך שייאמר.

איתן כבל: אני מודה כמובן לצוות ועדת הכלכלה, לחברתי לאה ורון, מנהלת הוועדה, באמת תודה, לעידית חנוכה, לדיקלה טקו, ליפעת לוי ישראל, כוכי שבתאי ואביעד לוין וכן לצוות מרכז המחקר והמידע של הכנסת שליווה אותנו וסייע לנו, ועדיין ילווה כי הוא צריך להכין לנו את הסיכום, לעזור לנו להוציא אותו מתחת ידינו.

איתן כבל: כמובן תודה לאורלי אלמגור לוטן.

איתן כבל: לבסוף ברצוני להודות ליועצים שלי ושל חברי הכנסת, שעמדו מאחורי הארגון וההפקה של כל הדיונים האלה: לחמוטל בלנק ואלה ידעיה, היועצות של חבר הכנסת דב חנין, לטלי טסלר, היועצת של חברת הכנסת תמר זנדברג, לנתנאל דיין, יאלו סטרינסקי, אריה לוי, ומעל לכולם למאיה עזריה, תודה רבה לך שדחפת אותי וקידמת ועשית.

איתן כבל: אין לי מילים.

איתן כבל: תודה, תודה, תודה על כל אשר עשית.

איתן כבל: אני מעריך מאוד ומוקיר.

<פריד אברהם: אדוני היושב-ראש, זה נשמע כמו נאום פרידה ואנחנו לא רוצים להיפרד ממך.

איתן כבל: אדוני, גם עם אזמל ופטיש לא תצליח להוציא אותי מכאן...

איתן כבל: אני מנסה לומר סיכום של התהליך הזה.

איתן כבל: כבר שנים – מבלי להמעיט כהוא זה מהעבודה של ועדת המשנה – בוודאי בנושא הזה, שלא נראה קיבוץ כל כך משמעותי, כל כך עוצמתי, כל כך חכם, כל כך לעניין.

איתן כבל: באמת מצאנו את עצמנו מכל הכוחות, מכל הכיוונים מתכנסים כדי שכל אחד ייתן את המטר הנוסף שלו לתוך התהליך הזה.

איתן כבל: לכן אתם ראויים לברכה ותודה.

איתן כבל: אני מקווה שאלה שעוד רוצים לדבר יגידו: אחרי כל זה, מה יש לנו עוד להוסיף?

<עמירם סטרולוב: חבל שקרן טרנר יצאה כי אני מבקש להציע כאן ברוח החשיבה של ראש עיריית ראש העין, שהיא גם דעתי המקצועית, ולאור כל מה שנאמר כאן היום והנתונים שראינו ומה שרותי אמיר אמרה ומה שקרן טרנר אמרה ומה שאיתן כבל אמר.

<עמירם סטרולוב: כביש 5, כולם הסכימו שהוא הפקק של המדינה, ואחרי הדיון על היכן יהיה נת"צ, כבר החליטו ועושים נת"צ סוף-סוף.

<עמירם סטרולוב: בזמן הקמת הנת"צ יהיו קשיים כי יעבדו שם.

<עמירם סטרולוב: ולכן ראש העירייה – וזאת גם דעתי המקצועית – אומר שיש לקחת עכשיו נתיב אחד משלושת הנתיבים הקיימים, או מתוך הארבעה, כי יש גם נתיבי עלייה וירידה, וכאן ועכשיו להפעיל אותו כנתיב תחבורה ציבורית.

<עמירם סטרולוב: לא לחשוש מזה.

<עמירם סטרולוב: זה יעשה יותר טוב.

<עמירם סטרולוב: אמרה קרן טרנר בישיבה הקודמת שהפקק יגיע לתוך ראש העין.

<עמירם סטרולוב: אם תיושם ההצעה הזאת הוא לא יגיע לשם.

איתן כבל: אגלה לך סוד: יש ימים שהפקק מגיע עד לבית שלי.

<עמירם סטרולוב: זה יהיה הפוך.

<עמירם סטרולוב: הכנתי אתמול טיוטת מסמך שתגיע גם אליך בשם עיריית ראש העין.

<עמירם סטרולוב: אני גם מהנדס.

<עמירם סטרולוב: למרות שאמרו לגברת שישבה פה קודם שהיא לא מהנדסת, אני כן מהנדס וגם אסטרטג של תחבורה.

<עמירם סטרולוב: אני אומר לכם שאם נפעיל את הנת"צ הזה עכשיו לקראת העבודות, הוא גם יכין את הציבור לתקופת העבודות שתהיה בעוד שנה והוא גם יזרים תנועה.

<עמירם סטרולוב: המסמך יגיע אל הוועדה.

איתן כבל: הרי אין ויכוח, זאת שאלה מקצועית.

איתן כבל: שלא נמצא את עצמנו באים לברך אבל בפועל מקללים.

איתן כבל: אני מכיר יותר מדי פעמים שכך קורה.

איתן כבל: ואני אתכם, הרי אני גר שם, זה לא עניין שבמחלוקת, אבל אינני רוצה לייצר מצב שבו, כפי שאמרתי לך, אתה חושב כך והמציאות לא "תתכתב" עם הרצון שלנו.

איתן כבל: לכן בטרם נקבל החלטה, שלא נמצא אחר כך את עצמנו מקוללים יותר מאשר מבורכים ואף אחד לא יזכור שבאנו לעשות טוב.

איתן כבל: בעניין הזה, המחשבה ראויה, אבל צריך לבדוק אם היא מעשית.

איתן כבל: תודה רבה לכם.

איתן כבל: הישיבה נעולה.